СИФАТСИЗ ҚУРИЛГАН УЙ УЧУН КИМ ЖАВОБ БЕРАДИ?\nБундан буён барча турдаги қурилиш материаллари ўзимизда ҳам тайёрланади. Натижада маҳсулот таннархи арзонлашади, валюта маблағи тежалади, қўшимча янги иш ўринлари яратилади.\n— Бугун мамлакатимизда 500 дан зиёд хомашёга эга карьерлар борлиги аниқланган, — дейди «Ўзқурилишматериаллари» акциядорлик жамияти бошқаруви раиси Ботир ЗАРИПОВ. — Мазкур карьерлардан қазиб олинаётган пардозбоп гранит, мармар тошлар табиий жилоси ҳамда сифати билан харидорларга манзур бўляпти. Бу борада яна 3,5 триллион сўмлик лойиҳалар ҳам ишлаб чиқилади.\n— Қурилиш қилаётганларнинг кўпчилигини харид қилган цементнинг сифати қониқтирмайди. Шундай кезда: «Авваллари цемент яхши бўларди», дейишади. Бу эътирозда асос борми?\n— Бундай гаплар онда-сонда бўлса-да, қулоққа чалиниб туради. Уларга: «Юртимизда ишлаб чиқарилаётган юздан зиёд турдаги қурилиш материаллари, жумладан, цемент ҳам қаттиқ текширувдан ўтказилади. Аслида бу маҳсулот аниқ стандартга асосан тайёрланади, қайта-қайта лаборатория текширувидан ўтказилади. Шундай бўлгач, ҳеч қандай хавотирга ўрин йўқ», деган бўлардим.\nЮртимиздаги мавжуд цемент ишлаб чиқарадиган корхоналарда йил давомида 8,5 миллион тонна цемент тайёрланади. Бу кўрсаткични яқин орада икки ҳиссага ошириш кўзда тутилган.\n— Намунавий лойиҳалар асосида барпо этилган айрим уйларнинг томи, деворлари кўчиб кетмоқда. Бунга қурувчи-мутахассислар айбдорми ёки сифатсиз қурилиш маҳсулотлари ишлаб чиқараётган корхоналарми?\n— Бугун кўпчиликни шу савол ўйлантирмоқда. Бир нарсани эътибордан четда қолдирмаслигимиз керак. Мўмай даромад ортидан қувган айрим тадбиркорларнинг сифатсиз, бугунги кун талабига жавоб бермайдиган маҳсулот тайёрлаётгани, афсуски, бор гап. Қолаверса, малакаси етарли бўлмаган қурувчилар қўлидан чиққан уйларнинг ҳам ҳолати ачинарли. Уйлар қурилиши қиш совуғи, изғиринига қарамай, олиб борилаверади. Бу қурилиш сифатига сезиларли даражада путур етказади. Ҳозирда бундай салбий ҳолатларни бартараф этишга жиддий киришилган.\n— Яқин кунларда яна қурилиш материаллари ишлаб чиқарадиган кўплаб корхоналар иш бошлар экан. Уларда асосан, қандай маҳсулот ишлаб чиқарилади?\n— Аҳоли талабини ўрганиб, Самарқанд вилоятида янги керамик плита, Иштихон, Қўшработ, Нурота туманларида пардозбоп тошлар, Сурхондарёда ғўза поясидан пайрахали тахта (ДСП), Тошкент вилояти ва Тошкент шаҳрида кореялик ҳамкорлар билан биргаликда гулқоғоз ишлаб чиқариш йўлга қўйилди. Шунингдек, заводлардаги цементлар ихчам, қулай, замонавий қопларда харидорларга етказиб берилади.


Рамзан Қодировнинг қизи "Инсон ҳуқуқлари ҳимоячиси" медали билан тақдирланди\n26 январ 2022, Тошкент вақти: 23:19\nЧеченистон раҳбари Рамзан Қодировнинг қизи Ойшат Қодирова - АҚШ санкцияларига йўлиққан шахсларнинг биридир.\nЧеченистоннинг инсон ҳуқуқлари бўйича комиссари Нурди Нухажиев Чеченистон раҳбари Рамзан Қодировнинг қизи Ойшат Қодирова «Инсон ҳуқуқларини ҳимоя қилгани учун» медали билан тақдирланганини маълум қилди.\n22 яшар Ойшат Қодирова АҚШ санкцияларига йўлиққан шахсларнинг биридир.\nРоссия Инсон ҳуқуқлари бўйича вакилининг (омбудсмен) Чеченистондаги ваколатхонаси ҳузуридаги Жамоат комиссияси хабарида айтилишича, Қодирова «Фуқароларнинг конституциявий ҳуқуқ ва манфаатларини ҳимоя қилишга қўшган улкан ҳиссаси учун» медаль билан тақдирланган.\nЖорий йилнинг кузида Қодирова республика маданият вазири этиб тайинланган эди. 2020 йил март ойида у «Чеченистон Республикаси олдидаги хизматлари учун» медали билан тақдирланган.\nАҚШ Давлат департаменти Ойшат Қодировага қарши 2020 йилнинг ёзида отаси Рамзан Қодиров билан бир қаторда санкция жорий қилган. Вашингтон Қодировни Чеченистонда инсон ҳуқуқларининг жиддий бузилишига алоқадор деб ҳисоблайди.\n2017 йилнинг декабрида АҚШ Молия вазирлиги Чеченистон раҳбарини Магнитский санкциялари рўйхатига киритган эди. Департамент уни суд ҳукмисиз ўзбошимчалик билан амалга оширилган қатллар, қийноқлар ва бошқа инсон ҳуқуқларини жиддий бузиш ҳолатларида айблади.


«Чорбоғ»даги ҳангома кимнинг кўзини очиши керак? - zarnews.uz\nБулунғур ўзи шунақа, Худо берган жой: қайси томондан келиши ёки қай тарафга кетишидан қатъий назар, йўловчилар бирор нарса харид қилиш ёки сервис ва хизмат кўрсатишнинг бирор туридан фойдаланиш учун албатта тўхтаб ўтишади. Келувчининг ҳам, кетувчининг ҳам вазифаси битта – уларга хизмат қилувчилар савиясига баҳо бериш.\nШу хаёллар билан катта йўл ёқасидаги «Чорбоғ» умумий овқатланиш шохобчасига кирмоқчи бўлдик. Шу ердагилар таърифини келтиришди.\n- Таомларига гап йўқ, хизматчилари ҳам чаққон…\nБиз аввал ҳожатхонани сўрадик. Хизматчи йигитлардан бири ҳовли этагида – чамаси 30 метрлар наридаги кичик бинони кўрсатди. Шинам кўринган бинога яқинлашишим билан димоқни тешиб юборгудек қўланса ҳид келди. Ҳа, кириш у ёқда турсин, ёнига яқин келиб бўлмайди. Ифлослиги кўзни айнитади.\n- Ҳа, адашибсизми, ака, - деди «Камаз» ҳайдовчиси машинасидан тушаётиб. - Доимий йўловчилар ўрганиб қолган. Бунинг йўли осон, ана, яна озроқ юрсангиз бепоён тўқай. Бошқа не илож…\nҲафсаламиз пир бўлиб бошқа ошхонага ўтдик. Минг афсуски, у ерда ҳам шу аҳвол. Хуллас, катта йўл кесишмасида бешта ошхона жойлашган ва … фақат биттасининг ҳожатхонаси умумий талабларга жавоб беради, холос. Қўл ювишга сув, совун, сочиқ ҳақида гапириб ўтирмаса ҳам бўлади.\nХалқаро ва ички туризмни ривожлантиришга оид бир неча қарорлар қабул қилинди. Айниқса, катта йўл ёқасида хизмат кўрсатиш инфратузилмасини ривожлантириш юзасидан аниқ вазифалар белгиланган. Нима, бу вазифалардан хизмат кўрсатиш шохобчалари раҳбарлари, туман ҳокимининг тегишли ўринбосарлари, ДСЭНМ раҳбарининг хабари йўқми?\nБиз улардан муаммо ечими бўйича жавоб кутамиз.\nТаҳририятдан: Бошқа шаҳар ва туман мутасаддилари ҳам буни ўқиб, хулоса қилишса, ўз ҳудудларидаги хизмат кўрсатиш шохобчалари фаолиятини бир кўздан кечиришса ёмон бўлмасди. Қолаверса, Булунғурдан бошлаган мухбирларимиз катта йўл ёқасида жойлашган сервис ва хизмат кўрсатиш шохобчалари фаолиятини ёритишда давом этади.


Туманимиздаги фожиа ортидан “Озодлик” радиосининг савияси яна бир бор “бўй кўрсатди” | Toyloq.uz\nТуманимиздаги фожиа ортидан “Озодлик” радиосининг савияси яна бир бор “бўй кўрсатди”\nТуманимизда содир бўлган ёш йигит билан боғлиқ фожиа бутун туман аҳли ва раҳбариятини қайғуга солди. Бизни ўз жонига қасд қилган йигитнинг оиласи, етим қолган фарзандлари тақдири ўйлантираётган бир вақтда айрим оммавий ахборот воситалари ва ижтимоий тармоқ фойдаланувчилари воқеага бўҳтон қўшиб, шов-шув кўтариш, халқ ўртасида норозилик уруғини сепишга уринганига гувоҳ бўлиб, бундан қаттиқ афсусландик.\nАслида марҳум Д.Ш. томонидан 2018 йил 10 декабрда Ягона давлат ҳизматлари маркази орқали “Ноқонуний равишда ўзбошимчалик билан қурилган уй-жойига эгалик ҳуқуқини олиш учун, Ўзбекистон Республикаси Вазирлар Маҳкамасининг 2018 йил 21 июндаги 461-сонли “Фуқароларни ижтимоий қўллаб-қувватлаш бўйича қўшимча чора-тадбирлар ҳамда ўзбошимчалик билан қурилган турар жойларга нисбатан мулк ҳуқуқини эътироф этиш бўйича бир марталик умумдавлат акциясини ўтказиш тўғрисида”ги 2018 йил 20 апрелдаги ПФ-5421-сон фармони ижросини таъминлаш чора-тадбирлари тўғрисида”ги қарорига мувофиқ мурожаат қилган. Ана шу ариза комиссия аъзолари томонидан ўрганиб чиқилиб, ИЖОБИЙ ХУЛОСА БЕРИЛГАН. Шундан сўнг фуқаро Д.Ш. номига Тойлоқ туман ҳокимининг 2019 йил 23-январдаги 247-Қ сонли қарори қабул қилинган эди.\nКўплаб учраётган бу каби ҳолатларнинг қонун меъёрларига тўғри келмаслиги фуқароларга тушунтирилмоқда. Жумладан, ўз жонига қасд қилган Д.Ш. билан бир кўчада яшовчи қатор фуқаролар билан ҳам шу ҳолат кузатилган ва уларга ҳам тушунтирилган, огоҳлантириш берилган эди. Воқеадан бир неча кун олдин фуқаро Д.Ш. мазкур муаммо юзасидан Ўзбекистон Республикаси Президентининг Виртуал қабулхонасига мурожаат қилган эди. Фожиа содир бўлган куни юқоридаги муражаатни ўрганиш учун Тойлоқ туман архитектура ва қурилиш бўлими ҳамда Тойлоқ туман “Ермулккадастр” ДК бўлими мутахассислари, маҳалла вакили ҳамда гувоҳлар иштирокида фуқаро олдига боришган. Бу эса “уйни бузиш учун” дея талқин этилди. Аслида фуқарога уйи учун аллақачон эгалик ҳуқуқи тиклангани, гап фақат яқинда эгалланган қўшимча ер ҳақида кетаётгани ва асосийси у ерга бузиш билан шуғулланувчи ташкилот вакилларининг ўзи ҳеч қачон бормагани ёритилмади.\nСайтдаги охирги маълумот киритилган сана:21.09.2019


Эрон баллистик ракеталар ишлаб чиқариш ҳажмини оширади\n20:38 / 06.12.2016\nМолиялаштириш етишмаслигига қарамасдан, Эронда баллистик ракеталар ишлаб чиқариш ҳажми ошмоқда. Бу ҳақда Tasnim ахборот агентлигига Эрон армиясининг ҳарбий-коинот кучлари қўмондони, генерал Амир Али Ҳожизода маълум қилди.\n"Молиялаштириш етишмаслигига қарамасдан, бизнинг мутахассислар баллистик ракеталарни яратишдаги харажатларни камайтиришга муваффақ бўлишди. Натижада биз бугун ишлаб чиқариш ҳажми ошганини кўрмоқдамиз", деб айтди генерал. Унинг айтишича, Эрон мудофаа-саноат мажмуасининг ракета техникаси соҳасидаги асосий йўналишлар "унинг аниқлиги ва сифатини ошириш" ҳисобланади.\n"Эрон олдида турган ва АҚШ бошчилигидаги ёвуз кучлар томонидан яратилаётган хатарларга қарши туришнинг ягона йўли мамлакат раҳбарининг (оятуллоҳ Али Ҳаменеий) кўрсатмаларини сўзсиз бажаришимиз ҳисобланади. Айнан шу кўрсатмалар туфайли айни вақтда биз ҳарбий-саноат мажмуасининг кўплаб соҳаларида ўз-ўзимизни таъминлашга эришдик", деб айтди генерал.\nОхирги вақтда Ғарб Эрон ракета дастурининг ривожланишидан, хусусан, баллистик ракеталар синов парвозлари ўтказилишидан хавотир билдирмоқда. Бироқ Теҳрон бу синовлар Эрон мудофаа салоҳиятини мустаҳкамлаш доирасида ўтказилаётгани ва ҳеч қандай вазиятда баҳслар ва музокараларга мавзу бўлмаслиги кераклигини таъкидлаб келмоқда.\nЭрон баллистик ракета\nЭрон муносабатлар совуқлашганига қарамай, Туркманистондан газ олмоқчи


Марказдамизми ёки чеккада? » Ўзбекистон янгиликлари – Zamin.uz\n06 декабрь 2019, 19:20\nБеларусликларнинг ирония билан эътироф этишича, ушбу мамлакатнинг барча таълим муассасаларида Беларусь Европанинг қоқ марказида жойлашгани ҳақидаги таълимот ўқитилади, бунда географик жойлашувга урғу қаратилади.\nРостдан ҳам Беларусь географик жиҳатдан ҳар томонлама Европа қитъасининг марказида жойлашган, бироқ ҳам ривожланган Ғарбий ва Марказий Европа, ҳам ХХII асрда яшаётган Шимолий Европа ва ҳаттоки Россия учун ҳам периферия (чекка ҳудуд) ҳисобланади.\nХудди шу назария Марказий Осиё минтақаси учун ҳам қўлланилиши мумкин - минтақа вакиллари географик жойлашувга урғу бериб, гўёки қўшни минтақалар бизсиз яшай олмайдигандек гапиришни яхши кўришади.\nАслида эса Марказий Осиёдаги марказийлик унинг номидагина бор холос. Минтақа Россия империясида ҳам, СССРда ҳам периферия бўлган, ҳозирги Россия учун ҳам периферия. Европа Иттифоқи учун-ку - перифериядан кейинги периферия. Осиёнинг йирик давлатлари учун Марказий Осиё - бу бир чеккадаги тушунарсиз Осиё, АҚШ учун - умуман 10-даражали минтақа.\nПерифериянинг яна бир белгиси - Марказий Осиёда қўшни минтақалардан бир неча баравар кам аҳоли яшайди. Шунчаки таққосланг - Марказий Осиёда 60-65 миллион, Россияда 125 миллион, Хитойда 1,5 миллиард, Жанубий Осиёда 1,5 миллиард, Эрон ва Туркия ҳар бирида 85 миллиондан аҳоли яшайди. Бу улар учун жиддий бозор эмаслигимизни англатади.\nПерифериялар учун географик жойлашув устунлик эмас, аксинча тўсиқ ҳисобланади. Шундай экан, Марказий Осиё мамлакатлари "биз марказдамиз, биз билан ҳисоблашишади" деб туриб олиш ўрнига, инсон капиталини ривожлантириш орқали жаҳон ҳамжамиятига қўшилиши энг тўғри йўл бўлади.\n@tashqaridaUZ телеграм каналидан олинди\nЯнгиликлар » Жамият » Марказдамизми ёки чеккада?\n19:10 ШҲТ собиқ бош котиби: «Россия ва Хитой — парвозга шайланаётган Марказий Осиёнинг қанотлари»\n16:32 Шарқий Европа ва Марказий Осиёдаги энг яхши университетлар рейтинги эълон қилинди\n14:48 Абдулазиз Камилов “Марказий Осиё – Европа Иттифоқи” минтақалараро учрашувида иштирок этди


Превью. "Олмалиқ" - "Металлург" / CHAMPIONAT.asia\n23:18Кике Флорес: “Месси тарихда энг яхшиси, Роналду – кучли 10 ликда” 37 23:07“Байер” скаути “Бавария”да ишлайди 2 22:45Месси, Кейн ва Роналду кучли учликда 36 21:45Россия Суперкубоги учун баҳс Осиё мамлакатида ўтиши мумкин 5 21:45Япония U-23 ҳақида нималар биламиз? 27 21:25“Сўғдиёна” иккинчи лига клуби билан дуранг ўйнади 2 21:14"Барселона" посбони: "Жамоанинг асосий дарвозабони бўлиш учун кўп ишлаяпман" 8 21:07Olamsport: Бокс бўйича жаҳон чемпионати мезбони расман маълум бўлди, Хабиб Нурмагомедов қачон жанг ўтказишини маълум қилди 1 20:53Умид Аҳмаджонов - Миллий олимпия қўмитаси янги президенти 152 20:44Жаҳонгир Сотволдиевга таъзия билдирамиз 4 20:40"Челси" Алексисга қизияптими? Конте жавоб берди 14 20:31U-23 Осиё чемпионати. Ироқ ва Малайзия чорак финалга чиқди 6 20:16Эшитдик-да! Забиҳилло Ўринбоев Япониядаги иккинчи ўзбек футболчисига айланиши мумкин 49 20:07Ишониш қийин! Месси "Реал"нинг 4 нафар тўпураридан кўп гол урди + ФОТО 59 19:24Вазият жиддийлашмоқда! "Реал" Криштиану Роналдуни сотишга тайёр 70\nПревью. "Олмалиқ" - "Металлург"\n16 мар 08:47\nОлмалиқ шаҳридаги янги, замонавий стадионнинг очилиш маросимидан сўнг "Олмалиқ" ва "Металлург" ўртасидаги ўйин бўлиб ўтади.\n«ОЛМАЛИҚ» – «МЕТАЛЛУРГ»\n16 март. Олмалиқ. “Олмалиқ” стадиони. 18:00\nҲакамлар: Т. Тўхтасинов, Р.Ғопуров, М.Мажидов, И.Худойдотов.\nБу жамоалар шу кунга қадар ўзаро 12 марта куч синашишган. Натижалар “Олмалиқ”нинг устунлигини кўрсатмоқда. Олмалиқликлар 12 баҳснинг 6тасида ғалаба қозонишган. 5 учрашувда “Металлург”нинг қўли баланд келган. Битта ўйинда эса дуранг қайд этилган. Тўплар нисбати ҳам табиийки “Олмалиқ” фойдасига 25-22. Ўзаро ўинларда “Олмалиқ” 19 очони қўлга киритган бўлса, “Металлург” 16 очкога эга бўлган.\n“Олмалиқ”нинг “Металлург” устидан қозонган энг йирик ғалабаси – 4:1. “Металлург”нинг “Олмалиқ” устидан қозонган энг йирик ғалабаси эса – 4:3 ни ташкил этади.\nЎтган йил Олмалиқда бўлиб ўтган ўйинда ҳисобни “Металлург” ярим ҳимоячиси Жасур Бобоев очганди. Бироқ Олим Навкаров ва Зафар Полвоновнинг голлари “Олмалиқ”қа иродали ғалаба келтирганди – 2:1. “Металлург” мезбонлик қилган учрашувда ҳам шу ҳисоб қайд этилган. Дилмурод Каримов биринчи бўлимда иккита гол урганди. Зафар Полвонов ягона жавоб тўпини киритганди – 2:1.\nОлмалиқда ўтган барча учрашувлар:\n25.08.2013 «Олмалиқ» - «Металлург» 2:1\n20.05.2012 «Олмалиқ» - «Металлург» 3:2\n12.05.2011 «Олмалиқ» - «Металлург» 4:1\n25.09.2010 «Олмалиқ» - «Металлург» 3:2\n07.03.2009 «Олмалиқ» - «Металлург» 2:1\n29.03.2008 «Олмалиқ» - «Металлург» 1:0\nЎзаро ўйинлар ҳақида факт: “Олмалиқ” ўз уйида бу рақибга қарши бўлиб ўтган ўйинларда фақат ғалаба қозонган. Олтита ўйиннинг фақат биттасига йирик ҳисоб қайд этилган.\nТахмин: "Олмалиқ" ўз уйида фақат ғалаба қозонган. Бугун ҳам бу анъана давом этса керак.


Давлетов қоп-қоп сифатсиз ҳужжатлар ҳақида: “Қонунчиликка мораторий белгилаш керак” | Qalampir.uz\nДавлетов қоп-қоп сифатсиз ҳужжатлар ҳақида: “Қонунчиликка мораторий белгилаш керак”\nЖамият\t15 Декабрь 2019 13:52 2421\nСўнгги 3 йилда Ўзбекистон миллий қонунчилик базасида 15 мингта ҳужжат рўйхатдан ўтказилган. Бу 1991-2015 йилларда ишлаб чиқилган жами норматив ҳужжатларнинг 26 фоизига тенг. Бу ҳақда Ўзбекистон Адлия вазири Русланбек Давлетов Олий Мажлис Сенатининг йигирма бешинчи ялпи мажлисидаги ахбороти давомида айтиб ўтди.\nШу ўринда вазирлик томонидан 2013-2017 йилларда, яъни 5 йилда 500 та қонунчилик ҳужжати лойиҳалари ишлаб чиқилган бўлса, охирги 2 йилнинг ўзида бу кўрсаткич қарийб 500 тани ташкил этгани алоҳида таъкидланди.\nВазирнинг сўзларига кўра, ишлаб чиқилаётган ҳуқуқий ҳужжатлар жуда кўп. Бу кўплик эса объектив сабаблар билан боғлиқ.\n“Бугунги кунда ҳуқуқий ҳужжатлар ишлаб чиқиш 2,5 бараварга ошган. Энди савол туғилади бу камми-кўпми ёки яхшими-ёмонми? Албатта, жуда кўп. Бу кўплик объектив сабаблар билан боғлиқ. Негаки, ҳамма соҳада ислоҳотлар бўляпти. Турли тартиблар қонун ҳужжатлари билан амалга оширилади, бошқа иложи йўқ”, дейди Давлетов.\nВазирнинг сўзларига кўра, қонун ҳужжатлари базасининг катталигидан бир нечта муаммо юзага келади.\n“Биринчидан, сифат масаласи. Иккинчидан, барқарорлик масаласи. Қонунчилик барқарорми, йўқми? Чунки тез-тез ўзгарадиган қонунчилик бу яхши қонунчилик эмас. Унга ишонч кам бўлади. Учинчидан, ижро масаласи. Шунча ҳужжат қабул қиляпмиз. Ижро қандай бўляпти, деган саволлар олдимизда туради”, дейди вазир.\nРусланбек Давлетов Адлия вазирлигига экспертиза учун келган10 мингдан ортиқ ҳужжатнинг ўртача 10 фоиздан 30 фоизгача қисми салбий хулоса билан қайтарилаётганини, қолган 90 фоиз ҳолатда эътирозлар билан ижобий хулоса берилаётганини таъкидлаб ўтди.\n“Сифат нуқтайи назаридан айтадиган бўлсак, ҳали қилинадиган ишлар кўп. Барқарорлик бўйича ҳам муаммолар бор. Чунки жуда кўп ҳолатларда ҳаттоки, кучга кирмаган ҳужжатга ўзгартириш киритиш ҳолатлари бўляпти. Ўзбекистонни ҳуқуқий давлат сифатида ҳурмат қилинишини хоҳласак, бундай ҳолатлардан ҳоли бўлишга эътибор беришимиз керак. Барқарорликни таъминлаш учун янги чиқаётган қонун ҳужжатларига ўзгартириш киритмаслик бўйича 1-2 йиллик мораторий белгилаш керак. Ўшанда уни ишлаб чиқаётган пайтда тегишли вазирликнинг озгина бўлса ҳам масъулияти ошади деган фикр бор”, дейди Давлетов.\nРусланбек Давлетов мораторий\n21 Сентябрь 14:55 61921\n22 Сентябрь 12:10 60490\n22 Сентябрь 13:46 59536\n22 Сентябрь 09:22 21068\n20 Сентябрь 11:07 19700


Galaxy A5 (2018): субфлагманнинг илк сурати компания сайтида эълон қилинди - Terabayt.Uz\nMeizu M5s: арзон смартфон харид қилиш учун 5 сабаб\nApple’нинг боши қотган: энг қиммат MacBook Pro дўконларга қайтарилмоқда\nЖаҳон банки Ўзбекистонда тезкор интернетни ишга туширишга ёрдам беради\nInstagram’да янги имконият: энди кераксиз обуначиларни блоклаш шартмас!\nToshiba SSD сиғимини 500 марта оширди\nHuawei 14 та смартфонини GPU Turbo технологияси билан таъминлаяпти – янгиланишлар режаси билан танишинг!\nMeizu X8: компаниянинг дисплейи қирқмали илк смартфони\nЁқиқ ҳолдаги Galaxy Note 9’ни янги «жонли» суратларда ва ноодатий рангда кўрамиз\nSoocas C1: болаларнинг электр тиш тозалагичи\nWindows’да файлни очмасдан туриб унинг ичидагиларни тезкор кўриш йўли бор!\n2 677 700 сўм 3 000 000 сўм\n895 000 сўм 985 000 сўм\nSamsung Galaxy J1 (2016) Black\n840 000 сўм 910 000 сўм\n1 501 500 сўм 1 550 000 сўм\n1 109 400 сўм 1 150 000 сўм\nApple iPhone SE 32GB Gray\n2 561 000 сўм 2 945 000 сўм\n2 329 200 сўм 2 800 000 сўм\nGalaxy A5 (2018): субфлагманнинг илк сурати компания сайтида эълон қилинди\nИлк Galaxy Alpha смартфони 2014 йилда тақдим қилинган эди. Шундан кейин Samsung ҳар йили Galaxy A туркумида бир нечта моделларни намойиш қилиб келмоқда. 2018 йилда ҳам бу анъана давом этади. Ва, бу модел энди субфлагман сифатида расман ном олади. Янги модел Galaxy S8 каби Infinity-дисплей билан таъминланади.\nЎтган ойда инсайдерлар бўлажак Galaxy A5 ҳамда Galaxy A7 смартфонларининг рендер суратларини эълон қилган эдилар. Бугун эса яп-янги Galaxy А5'нинг қуйидаги сурати кореялик ишлаб чиқарувчининг расмий сайтида эълон қилинди.\nСаҳифада ушбу девайсга ҳали тақдим қилинмаган "Samsung SM-A530" смартфони деб изоҳ берилган. Ва, экспертларнинг тўлиқ тасдиқлашларига кўра, бу смартфон Galaxy A5'нинг янги талқини. Гап шундаки, унинг модел номери ҳам ўтган йилги оиладошларининг рақамларига жуда зхшаш: SM-A520 (Galaxy А5 2017), SM-A510 (Galaxy А5 2016) ҳамда SM-A500 (Galaxy А5'нинг илк авлоди).\nБироқ, сайтда ҳозирча смартфонга оид бирор техник жиҳатлар маълум қилинмаган. Инсайдерларнинг ёзишларича, янги Galaxy A5 смартфони 5,5 дюймли ҳамда 1080 х 2160 пикселли (FHD+), юпқа ҳошияли дисплейга, қайрилма дизайндаги экранга эга бўлади. Samsung Galaxy A5 кўринишидан флагман смартфонларни эслатиб юборади. Олд панелда жой танқислиги боис, бармоқ излари сканери орқа панелдан ўрин эгаллайди.\nGalaxy A5 "ақлли телефони" 8 ядроли, 2,1 ГГц частота тезлигига эга Exynos 7885 процессори, 4 гигабайтли оператив хотира, Android 8.0 Oreo тизимига эга бўлади.\n2017 йилда Galaxy A5 январда тақдим қилингани боис, унинг янги талқини кейинги йилда кутилмоқда, аниқроғи, кейинги йил февралда Лас-Вегасда ўтадиган CES анжуманида. Galaxy A5 ўрнига Samsung янги Galaxy A3 ҳамда Galaxy A7 девайсларини тақдим қилиши мумкин.\n#Galaxy А5 (2017) #Galaxy А7 (2017)\nЖурналист ва таржимон, 2012 йилдан ахборот технологиялари соҳасида фаолият юритиб келмоқда. Мобиль технологиялар, коммуникация, "электрон ҳукумат" тизими йўналишларида илмий изланиш олиб боради.\nAliExpress’да энг сўнгги моделлардаги Xiaomi смартфонлари нархлари (2018 йил 16 июль)\nЎзбекистон бўйлаб БЕПУЛ етказиб бериладиган Samsung смартфонларининг чегирмали нархлари (2018 йил 16 июль)\nGalaxy J8 Россияда сотилмоқда, нарх - ҳайратланарли!\nS9'дан 10 карра яхши Oppo Find X арзон нархда сотувга чиқди\nGalaxy S9 савдоси — бундан баттари бўлмайди!


Канизани ўғри урди. ФотоФакт! - - - www.Voydoda.com - Развлекательный портал -\n11 Янв 2016(05:11)\nКаниза концертида турмушга чиқиши ва бу концерти шунчаки шоу тарзида эмас росмана никох тўйи билан бирга бўлиши хақида эълон қилганидан хабардорсиз. 28-апрель куни бир кунда уч мухим байрами: таваллуд куни, тўйи ва ижодига 10 йил бўлгани илк хисобот концертини нишонлашни режалаштирган хонанда айни дамда концертга боғлиқ хужжатларни расмийлаштириш билан банд. Концерт хақида эълон берганидан бошлаб Канизанинг бошига турли савдолар тушмоқда. Ўзи доим концерт қилаётган кимнидир концертигача нимадир бўлади, ва афсуски биров ўламан деса бошқаси кулай дегандек одамларни аксарияти буни пиар ва реклама деб қабул қила бошлайди. Худди Муниса Ризаева концертидан аввал шунчаки пиар ва реклама учун маъмурини нақ икки йилга жиноят иши билан қидирувга берганидек. Ўша воқеага мана деярли икки йил ўтиб энди энди бархам берилмоқда. Албатта бундай холатлар юзасидан хонандани мантиқсиз айблашади. Канизани тўй хизматида куйлаётган видеоси тарқалиб унда гўёки(!) Каниза ярим яланғоч либосидан сонларию ва унданда тепа қисмини кенг оммага кўз-қилаётгани тасвирланганДЕК. Вахоланки видеода яхшилаб қараб унинг туфли киядиган тарафига қаралса аслида у инсон териси рангидаги шимда бўлганини билиш қийинмас. Бироз ўтмай у ўша либос ва шимидаги суратини инстаграмга қўйди хам:\nSayyod: Хозир деярли хамма кафе ресторан ва мошина тўхташ жойларида қоровуллар турадику, хечким кўрмабдими? Каниза:-Ресторан қоровули кеч соат 22:00да келар эканда. Хайронман, мошинам йўл юзида, хамма кўрадиан жойда эди. Sayyod: Милицияга мурожаат қилдингизми? Каниза:-Йўқ, чунки бундан аввал хам бошқа мошиналаримдан 4-5 маротаба шундай ўғирлатиб қўйганимда уларга мурожаат қилганимда ёрдам бера олишмаганди, шу сабаб хам яна бехуда ёзув-чизувлар билан вақтимни кетказмай дедим. Бошқа тарафдан концерт ва тўйим олдидан бош кўзимиздан садақа дедим, лекин энди бундан буёғига мошинамда хеч нарса қолдирмайдиган бўлдим. Борган жойимга керак бўлса мошинамдаги хамма нарсамни кўтариб олиб кирсам кираманки лекин энди бошқа нарса қолдирмайман. Sayyod: Концерт ва тўй...одамлар хайратда. Саволлари кўп. Концерт ва тўйни уйғунлаштиришни тасаввур қилиш қийин. Каниза:- Шу учунам концертдан аввал журналистлар учун матбуот конференцияси ўтказилади хамда уларга пресс-релиз топширилади. Лекин унда хам барча сир ошкор этилмайди, шунчаки техник тарафлари айтилади аммо концерт куни айниқса охирига бориб хаммасини халқ кўриб гувохи бўлади. Концерт ва тўй, бу шунчаки шоу ёки постановка эмас, бу хақиқат. Тасаввур қилиш қийиндир аммо буни иложи бор ва буни концерт куни билиб оласизлар. Концерт куни янграйдиган уч янги қўшиғим "Лилла", "Ўйламанг" ва албатта "Ёр-ёр" қўшиғимни тақдим этаман. Шулардан иккисига клип хам тақдим этилади, аммо "Ёр-ёр" қўшиғига клип бевосита концерт куни реал ходисалар юзасидан суратга олинади ва концертдан кейин эфирга берилади. Концертда яна 3-4 янги қўшиқларим куйланади. Шу кунларда "Ўйламанг" қўшиғимга клип суратга олиш ишлари бошланган, қўшиқни клип билан тақдим этаман. Сабабини клипни кўриб тушунасизлар. Тўйдан аввал ўғриларга яхшигина эхсон қилибсиз Каниза) Тўёнадан қарздорлар концертга гул билан бирга бемалол тўёнани хам тайёрлаб борар экансизда буёғига )\nТеги: Канизани ўғри урди. ФотоФакт!


«Ўзгидромет» 4 декабрда қандай об-ҳаво бўлишини эълон қилди - Daryo\n11:56, 03.12.2021 44150\nРеспублика Гидрометеорология маркази 4 декабрь, шанба куни қандай об-ҳаво кутилаётганини маълум қилди.\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 5-10 метр/секунд тезликда эсади. Ҳарорат кечаси 5-7 даража илиқ, кундузи 12-14 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 метр/секунд тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.\nБухоро ва Навоий вилоятларида ҳаво ўзгариб туради, куннинг иккинчи ярмида баъзи жойларда бироз ёмғир ёғиши мумкин. Шамол ғарбдан 7-12 метр/секунд тезликда эсади. Ҳарорат кечаси 5-10 даража илиқ, кундузи 10-15 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 5-10 даража илиқ, кундузи 9-14 даража илиқ бўлади.\nҚашқадарё, Сурхондарё вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб ғарбдан 7-12 метр/секунд тезликда эсади. Ҳарорат кечаси 5-10 даража илиқ, кундузи 10-15 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 метр/секунд тезликда эсади. Ҳарорат кечаси 0-5 даража илиқ, кундузи 13-18 даража илиқ бўлади.\nРеспубликанинг тоғолди ва тоғли ҳудудларида ҳаво ўзгариб туради, баъзи жойларда ёғингарчилик (ёмғир, қор) бўлади. Туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 2-7 даража илиқ, кундузи 5-10 даража илиқ бўлади.\nЭслатиб ўтамиз, «Ўзгидромет» 2 декабрда шимолий ҳудудларга бироз нам ва салқин ҳаво массалари кириб келиб, 3 декабрда республиканинг қолган ҳудудларига тарқалишини маълум қилганди.\n07:26, 06.01.2022 170986\n12:53, 23.01.2022 145390\n15:29, 02.01.2022 161101\n13:59 Бугун 0


Posted on 10/15/2013 by TURONZAMIN\nҚадим замонларда қўйлар билан бўрилар иноқ, ҳамжиҳат яшаган эканлар. Лекин кутилмаганда оралари бузилибди. Тўғрироғи, бўриларда ҳукумронлик ҳисси уйғонибди. Қўйлар ҳам бўйин эгишни исташмабди. Шунда узоқ йиллар иноқ яшаганлар орасида даҳшатли воқеа юз берибди. Бўрилар қўйларни еб қўйибди.\nҚорни тўйган бўрилар беткайда қоринларини силаб, ором олиб ётишган экан, бири шундай депти:\n-Чатоқ бўлди-да, қўйлар билан яхшигина оғойни эдик. Виждонимизни поклаб олиш учун нима қилсак экан?\nЎйлашиб қўйларга газета орқали таъзия изҳор қилмоқчи бўлишибди.Шунда бир мушкуллик пайдо бўлибди. Агар таъзия тагига номларини ёзишса, мунофиқликлари билиниб қолади. Бунинг ҳам йўлини топшибди. Эртаси куни газетада нобуд бўлган қўйларга таъзия босилиб чиқибди. Тагига “Бир гуруҳ дўстлари” деб имзо қўйилган экан.\n“Отам ўлмайдиган бўлди”\nБу воқеани Булунғурлик Раҳмонқул деган кишидан эшитганман.\nОтам қишлоғимизнинг фаолларидан эди. Ҳамқишлоқларим уни “коммунист ота” деб аташарди. Коммунистик партияга ашаддий эътиқод қўйган отамнинг энг ёмон кўрган, нафратланган нарсаси, исрофгарчилик эди. Ерда ётган нон ушоғини кўзга суртиб бир четга олиб қўяр эди. Уйимизда сал исрофгарчиликка йўл қўйилса борми, баримизни бир ерга тўплаб, ”ҳозир пленум чақириб, жазолайман ҳаммангни”, деб дағ- даға қиларди.\nСаксонинчи йилларнинг бошида чўлда ишлаш учун отландим. Чўл совхозларининг бирида директор ўринбосари, шу билан айни пайтда жамоатчилик асосида маҳалла раиси вазифасида ҳам ишлай бошладим. Ўша пайтларда маҳаллалар ҳозиргидай шаклланиб мустақил бўлмаган эди.\nБўш вақтим бўлди дегунча қишлоққа жўнайман. Отам қаричилик сабабми, ишқилиб кейинги пайтларда отам тез-тез касалликка чалиниб ётиб қолар, икки гапнинг бирида “сизлар билан рози-ризолашмай ўлиб қолмайин-да”, деб оҳ- воҳ қиларди.\nОтамнинг дунёда энг яхши кўрган егулиги писта- бодом билан тоғ дўланаси эди. Уни қаердан бўлса ҳам топтириб келтириб, чой билан танаввул қилар экан, ”оҳ-оҳ, ҳудонинг бу нози-неъматларини емабсиз, дунёга келмабсиз”- деб қўярди.\nБир гал отамни кўргани келганимда:\nОта,бу келишимда сизга бир дунё писта- бодом ва дўлана олиб келаман,- деб ваъда бериб юбордим.\nЎша йили аксига олиб пахта йиғим-терими эртароқ бошланиб, қишлоққа боришим чўзилди. Лекин отамга берган ваъдам бўйича, дўлана ва писта бодомни тахт қилиб қўйганман. Тўсатдан қишлоқдан хабарчи келиб қолди.\nРаҳмонқул, тайёргарлигингизни кўриб, тезда қишлоққа етиб борар экансиз. Отангизнинг мазаси йўқ деб, акам тайинлаб юборган нарсаларни айтди.\nЧопон кийиб, хотин, бола чақаларни ёнга олиб, акам айтиб юборган нарсаларни шаҳар бозоридан ҳарид қилиб йўлга тушдик. Қишлоққа етиб боргунча, ”ишқилиб отам тирик бўлсинда, кўриб қолайин-да,” деб, худога ёлвораман.\nУйимизга одамлар кириб чиқиб туришибди. Лекин йиғи овози эшитилмайди. Акам мени уйга бошлади. Тўрда отам ётар, мендан бошқа барча оила азолари, қариндош уруғлар, отамнинг дўстлари жамул- жам эди. Акам отамнинг тепасига энгашиб:\n-Ота, кўзингизни очинг, Рахмонқулингиз келди, -деди.\nОтам бир қимирлаб қўйди. Мен отамнинг бошига энгашдим.\n-Ота,мен Рахмонқулман, ахволингиз яхшими?!\nОтам яна қимирлаб қўйди. Сўнгра мажолиз овозда шивирлаб деди:\n– -Келдингми болам? Қачон келдинг?\n-Ҳозир келдим, ота!\n-Айтган нарсаларингни олиб келдингми?\n-Опкелдим ота, опкелдим…\n-Кийгиз олиб келдим ота, -деб ўйламай гапириб юборсам бўладими. Чунки отам мен ўлсам Сирдарёнинг кийгизидан олиб келасан, ўшанга ўраб қабрга олиб борасизлар, дерди. Нафасим ичимга тушиб кетди. Бу ёғи нима бўларкин деб, юрак ҳовучлаб турибман. Хайрият, отам гапимни яхши англамади шекилли, гапини давом эттирди.\n-Яна нималар опкелдинг?\nМен эса осон қутилганимга шукур қилиб, олиб келган нарсаларимни қаторлаштириб санай кетдим: ”бир қоп гуруч, икки қоп ун, 30 литр ёғ, 20 килограмм қанд қурс, 5 килограмм чой, 300 дона нон, 5 метр духоба, 50 метр чит сатин…”\n-Бўлди бас, -деди отам таҳдидли овоз билан. -Мени ўлдига чиқарибсан-да. Мен ўлиб кетаверай, сизлар эса шунча нарсаларни исроф қилиб, ҳавога совиринглар, шундайми?\n-Йўғ-э, ота, асло ундай эмас, сиз хали ўлмайсиз!\n-Буни ўзим ҳам биламан , -деди отам янада қаҳрлироқ овозда. -Ҳалиги ваъда берган нарсаларинг қани?\n-Опкелганман ота, опкелганман, -деб, акам олиб кирган дўлана ва писта- бодомларни отамга кўрсатдим.\nОтамнинг кўзлари мошдек очилиб кетди. Энди у устидаги кўрпасини отиб ташлаб, қаққайиб ўтириб олган эди .Сўнгра қўлини пахса қилиб дадил овозда деди:\n-Пленум чақириб шуни маълум қиламанки, Рахмонқул ўғлим овора бўлиб шунча нарсани олиб келган экан, энди ўлсам уят бўлади. Кийгизни тагимга тўшанглар, қалинроқда ётсам тезда тузалиб кетаман. Ҳозир менинг ўлимимга атаб қўйилган қўйлардан биттасини сўйингларда, худойи қилиб юборинглар.\nЯрим соатдан кейин акам ҳовлида семиз қўйнинг терисини чаққон шилар, отамнинг дўстлари мени ўртага олишиб, бир- бирларига гап бермай, дейишарди:\n-Илгарироқ келишинг керак эканда, укам. Отанг уч кундан бери ана ўламан, мана ўламан,-деб баримизни хит қилиб юборди-ку. Уч кундан буён уйимизга бора олмай сарсонмиз.\nАна шу воқеадан кейин отам яна икки йил яшади.\n« Башорат Эшова Башорат Эшова »


Болгария: Автобусда чиққан ёнғин туфайли болалар дохил 40 дан зиёд киши нобуд бўлди\n17 январ 2022, Тошкент вақти: 02:50\nБолгария ғарбида йўловчи ташийдиган автобус иштирокидаги авария оқибатида камида 46 киши нобуд бўлди, етти киши куйиш ташхиси билан касалхонага ётқизилди. Қурбонлар орасида болалар ҳам бор.\nЙўл-транспорт ҳодисаси Боснек қишлоғига яқин трассада 23 ноябрга ўтар кечаси маҳаллий вақт билан соат иккиларда содир бўлган. Дастлабки маълумотларга кўра, автобус йўл тўсиғига урилиб, кейин ёниб кетган.\nАвтобуснинг рақами Шимолий Македонияга оид бўлган. Бу мамлакат ички ишлар вазири Буяр Усмонийга кўра, автобус ичидаги сайёҳлар билан Туркиядан Скопьега қайтаётган бўлган.\nФожиа юз берган жойда бўлган Болгария ички ишлар вазири Бойко Рашков қурбонларнинг таналари “бутунлай ёниб кетган”ини билдирди.\nШимолий Македония бош вазири Зоран Заев, ВВС хабарига кўра, айни пайтда ҳодиса юзасидан болгариялик расмийлар билан доимий алоқада бўлиб турибди.


Афғонистон: Ертўлага қамалиб, сочу тирноқлари суғуриб олинган... - BBC O'zbek\nImage caption Шаҳар Гулнинг ҳозир касалхонада экани айтилади\nБи-би-сига тақдим этилган видео лавҳадан аён бўлишича, Афғонистоннинг Бағлон вилоятида 15 ёшли қизалоқ бир неча ой давомида ўз эрининг уйида ертўлада тутқунда тутиб турилган ва қийноққа солинган.\nШаҳар Гулни ўта ҳолдан тойган ҳолда топган полициянинг билдиришича, тутқунда экани пайтида унинг тирноқлари ва сочлари тутам-тутам қилиб илдизи билан суғуриб, қисқич билан эса, баданидан гўштлари ҳам узиб, узиб олинган.\nОта-онаси Шаҳар Гулни бундан етти ой бурун 14 ёшида 30 ёшли эркакка турмушга узатган бўлишган.\nТўйдан кейин унинг бир неча ой дараги бўлмагач, яқинлари полиция идорасига мурожаат этишган.\nВидео лавҳада Шаҳар Гулни ногиронлар аравачасида касалхонага олиб кетишаётгани акс этади.\nУнинг айтишича, ўзини эри, қайнонаси, қайнотаси, қайноғаси ва унинг хотини қийноққа солишган.\nМасъулларга кўра, Шаҳар Гулни қийнаб, фоҳишалик қилишга мажбур қилишаётгани ҳақида хабар олишган.\nАммо ушбу хабарларни на-да тасдиқлаш ва на-да рад этишга имконли бўлишган.\nҚочиб кетгани боис, полиция ходимлари Шаҳар Гулнинг эрини ҳибсга олишолмаган, аммо яқинлари қўлга олинган.\nБағлон вилояти Хотин-қизлар масалалари бўйича бошқармаси раҳбари Раҳима Зарифийнинг айтишича, қизалоқни нафақат жисмонан, балки руҳан ҳам қийнашган.\nImage caption Аёлларга қарши маиший зўравонлик ҳолларининг, айниқса, чекка қишлоқ ҳудудларида кенг тарқалган\nАфғонистонда аёлларнинг ўз эрлари ёки уларнинг яқинлари томонидан маиший зўравонликларга дучор этилиш ҳоллари кенг тарқалган.\nФаолларга кўра, бу каби ҳолатлар, айниқса, қишлоқ жойларида чуқур илдиз отган.\nУлар халқаро ҳамжамиятни афғон ҳукуматига босимларини кучайтириб, ушбу муаммо билан жиддийроқ шуғулланишга мажбур қилишга ҳам даъват этишган.\nАфғонистон Мустақил Инсон ҳуқуқларини сақлаш ташкилотининг маълумотларига қаралса, биргина шу йилнинг иккинчи чорагида аёлларга қарши мингдан ортиқ маиший зўравонлик ҳоллари қайд этилган. Шунда ҳам, мазкур рақамлар ҳайъат аниқлашга муваффақ бўлганлари экани айтилади.\nАфғонистон қонунчилигида никоҳ ёши қилиб 16 ёш белгиланган.\nАммо афғон қизларининг ярмидан кўпроғи 16 ёшга тўлмасдан, эрга бериб юборилади.\nБМТ: 2010 йил Афғонистон учун охирги ўн йилнинг энг қонлиси бўлди


Qalampir.uz - Пентагон Обамага терроризм билан курашдаги хизматлари учун медаль топширди\nПентагон Обамага терроризм билан курашдаги хизматлари учун медаль топширди\n16:59, 05.01.2017 Олам\nМудофаа вазирлиги томонидан Обамага “Буюк хизматлари учун” медалини топширди.\nБугун, 5 январь куни АҚШ президентлиги лавозимини тарк этишига бир неча кун қолган Барак Обамага Пентагон томонидан терроризмга қарши курашдаги хизматлари учун махсус медаль топширилди. Бу ҳақда ТАСС хабар бермоқда.\nАҚШ президентлик лавозимини тарк этишига саноқлик кунлар қолган Барак Обама 4 январни АҚШ ҳарбий кучлари билан хайрлашишга бағишлади.\nВиржиниядаги Майер-Хендерсон-Холл ҳарбий базасида ўтказилган хайрлашув тадбири чоғида АҚШ Мудофаа вазирлиги Обамага “Буюк хизматлари учун” медалини топширди. Мукофотни топшириш чоғида, Обаманинг мамлакатни бошқа давлатлар билан ўзаро алоқаларни мустаҳкамлаш, ҳарбий кучларнинг техник модернизациясига қўшган ҳиссаси ҳақида илиқ сўзлар айтилди.\n“У Ал-Қоида раҳбари Усама бен Ладеннинг йўқ қилиниши бўйича олиб борилган операцияга раҳбарлик қилган. Айнан Обаманинг таъсири остида ИШИД террористик гуруҳи махв этилишига оз қолди. Шу билан бирга Оқ уйнинг собиқ эгаси Россиянинг ғазабига қаршилик кўрсатиш учун Европада АҚШ ҳарбийларининг иштирокини таъминлади. Осиёда эса Япония ҳамда Корея Республикаси билан алоқаларни мутаҳкамлади. Эрон билан ядро бўйича келишув, Исроил давлати билан ҳарбий ёрдам кўрсатиш борасидаги келишувларни Барак Обама амалга оширган” деди тадбир сухандони.\nМедални Мудофаа вазири Эштон Картер топширди. Барак Обама ҳам ўз навбатида мамлакатда амалга оширилган хайрли ишлар ва ютуқлар борасида гапирди. 20 дақиқа давом этган хайрлашув нутқи давомида у ҳарбийларга миннатдорчилик билдирди ва айнан улар сабабли АҚШ Европа ҳамда Осиёда қатор давлатлар билан мустаҳкам алоқларни ўрната олганини қайд этди. Шу билан бирга, Афғонистондаги шароит бироз бўлсада яхшиланаётганини, ИШИДнинг фаоляит кўрсатиши қийинлашганига ҳам тўхталди.\nСўнгги сўз ўрнида, у штаб раҳбарларига ҳамкорлик учун ташаккур изҳор этди ва янги раҳбариятга ҳам худди шундай сидқидилдан хизмат қилиш, ёрдам кўрсатишни айтди.\nТеглар:АҚШ Мудофапа вазирлиги Медаль Барак Обама\nАмерика разведкаси Россиянинг президент сайловига аралашганини исботловчи далилни топди\nТрамп Ким Чен Инга: “Учрашувни сабрсизлик билан кутаман”\n16:53, 25.05.2018 1 241\n19:15, 24.05.2018 4 130\n13:27, 22.05.2018 1 840\n17:58, 20.05.2018 976\n13:41, 19.05.2018 20 566


Римликлар 3:23 - - Муқаддас Китоб ва Қуръон ҳақида 200 та савол Даниел Викваер\nБарча инсонлар, шу жумладан, пайғамбарлар ҳам гуноҳкорми? (Исо бундан мустасно)\n3 Шоҳлар 8:46 - Сенинг олдингда улар гуноҳ қилганларида, чунки гуноҳ қилмайдиган одамнинг ўзи йўқ…\nЗабур 130:3 - Эй Исроил! Ҳозир ҳам, абадулабад Эгамиздан умид қилгин!\nҲикматлар 20:9 - “Қалбимни тозаладим, гуноҳимдан холиман”, деб ким айта олади?!\nРимликлар 3:10 - Ҳеч бир солиҳ кимса йўқдир, Ҳатто биронта ҳам йўқ!\n1 Юҳанно 1:8 - Агар гуноҳимиз йўқ десак, ўзимизни ўзимиз алдаган бўламиз ва бизда ҳақиқат бўлмайди.\nЮсуф 12:53 - Ва ўз нафсимни оқламайман. Албатта, нафс, агар Роббим раҳм қилмаса, ёмонликка кўп ундовчидир.\nИброҳим 14:34 - Албатта, инсон ўта золим…\nНаҳл 16:61 - Агар Аллоҳ одамларни қилган зулмларига биноан тутганида, ер юзида битта ҳам жонзотни қўймас эди.\nШуаро 26:82 - Ва менинг хатоимни қиёмат куни мағфират қилишидан умидвор бўлганим ҳам Унинг Ўзи.\nИсонинг онаси Марям Худонинг илтифотларига эга эдими ва Худонинг Онаси сифатида ҳурмат қилиниши керакми?\nИшаё 42:8 - Мен Эгангизман! Менинг номим шудир!\nМен шуҳратимни бировга бермайман…\nЮҳанно 2:3-5 - 3. Шароб тугай деб қолганда, онаси Исога: — Уларда шароб қолмабди, — деди. 4. — Бунинг Менга нима дахли бор?! Менинг вақт–соатим ҳали келгани йўқ, — деди Исо. 5. Шунда онаси хизматкорларга: — У сизларга нима деса, шуни қилинглар, — деди.\nИнсон гуноҳи уни Муқаддас Худодан ажратиб, ва табиийки гуноҳкорлар дўзахга юборилиши орқали жазоланишадими?\nҲизқиёл 18:4 & 20 – 4. Фақат гуноҳ қилган одамгина ўлади. 20. Гуноҳ қилган одамгина ўлади.\nЛуқо 12:5 - Бироқ кимдан қўрқишингиз кераклигини сизларга уқтирай: Худодан қўрқинглар, чунки У одамни ўлдириб, дўзахга ташлашга ҳам қодир. Ҳа, сизларга айтаман: Худодан қўрқинглар!\nВаҳий 20:13—15 - 13. Ҳар бир киши қилмишига яраша ҳукм этилди. 14. Ўлим ва ўликлар диёри олов кўлига ташланди… 15. Исмлари ҳаёт китобида ёзилмаганларнинг ҳаммаси олов кўлига ташланди.


Tasodifiy hikoya: Yana bitta fakt\nJinsiy aloqa haqidagi ko'plab kitoblarda uni takom... davomini o`qish\nСевара баланд буйли, елкалари кенг , викор билан юргани учун янада баланд куринарди . Чиройда тенгсиз бу гузал келин , эрини урушга жунатгандан буён гамгин киефа унт тарк этмади . Кайногаси билан хайхотдек ховлида жим утиришарди . Бирор гап гапиришга иковини хам кайфияти йуу эди . Сарвар урнидан туриб кучага чикиб кетди кайтганида кош коройганди . Уйга кириб караса кеннойиси йук уйланиб кайекка кетганикан деб уйланиб , кушниларника кирди . Кирса уша ерда эмиш. Севара кайногасини куриб бирга ховлига кайтишди .\n-хеч киси йук сарваржон буптуради деб индамай чойини ича бошлади . Сунг икови хам далага йул олишди. ( давоми бор)\nQo'shilgan vaqti: 30.11.2018 / 13:08


Блог. Қаҳрамон ўғлим, ҳеч бўлмаса невараларимни юборгин…(расмларга алоҳида эътибор қаратинг)- Kruz.uz\n10:04, 08.11.2017 2072 0 Шуҳрат Саидаҳмадов блоги\nҲеч ўйлаб кўрганмисиз, бу ҳаётда ҳамма ҳам бахтлими, ҳамманинг ҳам кўнгли бутунми, ҳамманинг ҳам кўнгли шодми, барчанинг ҳам тўрт мужаси соғми?! Бизнинг бахтимиз бутун-у, аммо бошқалар билан, бошқаларнинг ҳаёти, уларнинг дарди, қалбидаги армони-ю кўнглидаги кемтиги билан ҳеч қизиқиб кўрганмизми?\nКўнглингиз тубидан чиққан жавобдан ўзингиз ҳам қўрқиб кетдингиз, шундайми?\nДилбандларини интизорлик билан кутаётган шўрлик Онаизор…\nЎзи аравачага михланиб, мункиллаб юролмай қолса ҳам фарзандига, невараларига кийим-бош тўқиш билан овора… - улар сувуқ еб қолмадимикан, менсиз ҳоли не кечди экан деб, хавотирда. “Қаҳрамон ўғлон” эса ким билади, қайларда кимларнинг дилини хуш қилиш билан овораи сарсон!\nЖаннатий онаизор ҳар сония, ҳар соат, ҳар соат, ҳар кун кутади. “қаҳрамони” эса…\nҚариганда фарзандларининг роҳатини кўриш ўрнига МУРУВВАТ УЙИга ташлаб кетилган шўрлик Она!\n- нималарни битяпсан?\n- оқ қоғозга тўкилаётган дардларингга фалак дош бероладими?!\n- қобил “қаҳрамон” фарзанд, сен наҳотки дош беряпсан?!\n-наҳотки,сен, ташлаб кетяпсан… “қаҳрамон”лигинг шу бўлдими?!\n- сени бу ёруғ дунёга келтириб, оқ ювиб оқ тараб, оилали, уйли жойли қилган, сен учун кунни тунга, тунни тонгга улаган волиданг учун қилган қаҳрамонлигинг шу бўлдими?!\nИшонасизми, мана шу фаришталарни ҳам ўз ота-онлари ташлаб кетишган?!\n(Афу этинг, бўғзимга нимадир тиқилиб, қалбим чил-чил синиғида булар ҳақида, ўша жоҳил ота-оналарнинг “қаҳрамон”лигини ёзишга қўлларим қалтиради, ёзолмадим…)\nХайриятки, дунёда яхши одамлар бор!\nХайриятки, дунёда мурувватлилар бор!\nХайриятки, дунёда меҳрлилар бор!\nХайриятки, бу оламда ҳақиқий ҚАҲРАМОНЛАР бор!!!\nМуаллиф: Шуҳрат Саидаҳмадов\nКеча, 11:15 2813\n19:10, 23.07.2020 4992\nМаъмурий суди раиси иш ўринлари UzAuto Motors Миграция агентлиги ўринбосарлари Лондон фермер хўжалиги Ўзбек миллий академик драма театри отлар Кегейли экстракт\n01:25, 07.08.2020 105


16:44 / 22.05.2019 22768\nНоҳақлик кўриб, ночор аҳволга ташлаб қўйилган инсон кўп нарсадан умид қилмай қўяди, аммо ҳақиқатни кўп изларкан. Айниқса, гап ишдан бўшатиш, бундан кейин рўзғорни тебратиш ваҳми бошланганда аламли бўлиб бораверади.\n«Халқ банки» Сурхондарё вилояти филиали амалиёт бўлимига қарашли 3-сонли махсус кассада ишлаган, 6 фарзанднинг онаси бўлмиш Дилдора Исмоилова ишидан бутунлай ажраб қолиши мумкин.\n«Халқ банки» Бошқарувининг 2018 йил 18 майдаги қарорига асосан у ишлаб турган ўрин қисқартирилиши белгиланганди. Меҳнат кодексига мувофиқ, ҳомиладор аёллар ва уч ёшга тўлмаган боласи бор аёллар билан тузилган меҳнат шартномаси иш берувчининг ташаббуси билан бекор қилинишига йўл қўйилмайди. Шунга қарамай, филиал томонидан Исмоиловага огоҳлантириш хати юборилган, қонун талаби эса бузилган.\nАйни огоҳлантириш хатини бекор қилиш бўйича Сурхондарё вилояти Адлия бошқармаси Термиз шаҳар бўлимининг тақдимномаси мавжуд.\nИсмоилова банк бошқарувининг 2018 йил 18 майдаги қарорини бекор қилишни сўраб, судга мурожаат қилади. Дастлаб, Фуқаролик ишлар бўйича Учтепа туманлараро судининг судьяси Икром Алманов даъво аризасини қабул қилишини-да рад этган. Чилонзор туман прокурорининг хусусий протест келтириб, Исмоилова ходим сифатида бевосита унинг мансаб лавозимига оид банк бошқарувининг қарорини судда низолашишга ҳақли эканини билдиради.\nДаъво аризасини рад этган судья Алмановнинг ўзи ишни кўриб чиқиб, ҳал қилув қарорида даъвони қаноатлантиришни рад этган.\nШундан сўнг, банкнинг амалиёт бўлими Дилдора Исмоиловага пластик карточкалар тизимини ривожлантириш шўъбаси етакчи мутахассиси лавозимига ишга ўтишни таклиф қилган. Аммо бу иш ўрнининг ҳам эгаси бор: асосий ходим Матлюба Бозорова бола парваришлаш таътилидан қайтгунга қадар таклиф этилган ишни Дилдора қабул қилмайди.\n«Эндиликда ҳеч қандай вазифа ва ваколатга эга бўлмаган иш ўрни таклиф этилмоқда. Банк соҳасидаги катта тажрибам ва иш стажим ҳам инобатга олинмай, кассирнинг ёрдамчиси — деярли бекорчилик билан шуғулланиш таклиф этилди. Аслида бу иш ўрни ҳам йўқ бўлишга маҳкум. Фарзандим уч ёшга тўлиши билан тузилган меҳнат шартномасини ҳам бекор қилишмоқчи, шекилли. Лекин ишлаш керак, жамиятда ўз ўрнимни тутиб қолиш, олти нафар фарзандимни тарбиялаб, вояга етказиш учун маош керак-ку?», — дейди аёл.\n«Халқ банки» Сурхондарё вилояти Амалиёт бўлими бошлиғи\n«Халқ банки» Сурхондарё вилояти Амалиёт бўлими бошлиғи Kun.uz билан суҳбатда Исмоилова ва банк ўртасида тушунмовчилик юз берганини таъкидлаб, Дилдорага, албатта, муносиб иш ўрни ва шароити яратиб берилишини айтганди. Орадан 3 ҳафта ўтиб, Дилдора сим қоқди: раҳбарият мухбирлар кетиши билан ваъдасини яна унутди...\nСурхондарё ҳокими тадбиркорлик билан шуғулланмоқчи бўлган ёшлар билан учрашди\nСурхондарёлик божхоначилар наркокурьерни қўлга олишди\nХотин-қизлар қўмитаси сурхондарёлик аёллар бўйича суриштирув ўтказди


Жанубда чигирткага қарши кураш бошланди\nМинтақа раҳбари Жансейит Туймебаев Сариоғоч туманига сафари чоғида заракунандаларга қарши кураш аҳволи билан ҳам қизиқди.\nВилоятда чигирткага қарши кимёвий кураш ишлари ҳудуддаги 350 минг гектар ерда жадал олиб борилмоқда. Унинг 60 фоизи ер усти агрегатлари, 40 фоизи авиация орқали амалга оширилади. Буни Сариоғоч тумани Бирлик қишлоқ округида вилоят ҳокими Жансейит Туймебаев раислигида ўтган анжуманда Жанубий Қозоғистон вилоят ҳудудий инспекцияси раҳбари Нуржан Қашкенов маълум қилди.\nУнинг таъкидлашича, кимёвий кураш тадбирлар ўтган йилга нисбатан 1,3 бараварга қисқарган.\n– Жорий йилда мароккаш чигирткасига қарши кураш ишларига 91та ер усти пуркагичи жалб этилди. Улар 184,4 минг гектар ерда зарарсизлантириш ишларини олиб борди. Шунингдек, 6та АН-2 самолёти ёрдамида 137,6 минг гектарга кимёвий ишлов берилди, – деди Н. Қашкенов.\n– Жорий йил чигирткага қарши кураш ишлари ўта пухта юритилиши керак. Бунинг учун зараркундаларни қанот чиқармасдан бурун йўқотмасак, кейин ўзини ушлатмайди. Ҳар биримиз қўлимиздан келганча экинларимизни асраб-авайлашга ҳаракат қилиб, мутахассислар билан ҳамкорликда ишлашимиз лозим. Шунинг учун махсус штаб ишларини жадаллаштириб, туман ва шаҳар ҳокимлари тегишли мутахассисларни ажратиши, минтақавий инспекция билан биргаликда иш олиб боришлари шарт. Шундагина экин майдонларимизни зараркунандалардан сақлаб қоламиз, – деди Жансейит Қансейитули.\nЧигирткага қарши кимёвий кураш Чордара, Арис шаҳарларида ҳам олиб борилади.\nДилбар ЗИЁМАТОВА, 2018-04-14, 13:36 155


Моуринё ва Гвардиола миллиардер, бошқалар эса миллионер. Сўнгги 10 йилликда топ-мураббийлар трансферлар учун қанча сарфляган? » Футбол янгиликлари 2021\nGoal24.uz » Жаҳон » Моуринё ва Гвардиола миллиардер, бошқалар эса миллионер. Сўнгги 10 йилликда топ-мураббийлар трансферлар учун қанча сарфляган?\nМоуринё ва Гвардиола миллиардер, бошқалар эса миллионер. Сўнгги 10 йилликда топ-мураббийлар трансферлар учун қанча сарфляган?\nХХИ асрнинг иккинчи ўн йиллиги ҳаддан зиёд қиммат трансферларга бой бўлди. Табиийки, бунда мураббийларнинг ўрни муҳим аҳамият касб этади. Ахир энг яхши мураббий ўз жамоасида энг яхши футболчиларни кўришни истайди. Демак, қуйида сўнгги 10 йил ичида трансферлар учун космик маблағлар сарфляган (барча жамоалардаги фаолияти) топ-даражадаги мураббийлар ҳақида сўз боради.\nЭрнесто Валверде — 808,26 миллион евро\nРўйхатни “Барселона” собиқ бош мураббийи Эрнесто Валверде очиб беради. У икки ярим йиллик фаолияти давомида учта йирик трансферни амалга оширган. 2017-йил август ойида Усмон Дембеле (138 миллион еврога), 2018- йил январда Филиппе Коутинё (145 миллион еврога), 2019-йил июлда эса Антуан Гризманн (120 миллион еврога). Сўнгги ўн йил ичида мураббийга 36 нафар футболчи сотиб олиб берилган, улардан 33 нафари эса жами 405,26 миллион еврога тушган (ҳар бир трансфер учун ўртача 12,28 миллион евро).\nБу вақт ичида Эрнесто “Барселона” билан тўртта, “Олимпиакос” билан учта, “Атлетик” билан эса битта совринга эга чиққан.\nИталиялик мураббий Эрнесто Валвердега қараганда, бироз кўпроқ маблағ сарфляган ва икки баравар кўп футболчиларни йиғган (73). Контенинг 40 миллион евродан қимматроқ фақат икки нафар ўйинчиси бор — Мората (66 миллион евро) ва Лукаку (74 миллион евро). Конте “Ювентус” билан бешта, “Челси” билан иккита соврин қўлга киритган. “Интер” билан эса ўтган мавсумда муваффақиятга яқин эди, аммо якунда барибир маррага етиб бора олмади.\nАнчелотти харидларининг аксарияти 25–40 миллион евро нарх оралиғида бўлиб, унинг энг қиммат трансферлар учлигига қуйидагилар киради: Гарет Бейл (101 миллион евро), Хамес Родригес (75 миллион евро), Фернандо Торрес (58,5 миллион евро). 10 йил ичида Анчелоттига 44 нафар футболчини олиб беришган. У фақатгина “Наполи” ва “Эвертон” (ҳозирча) билан соврин юта олмаган. “Челси”, ПСЖ, “Реал” ва “Бавария” билан эса камида биттадан кубок қўлга киритган.\nАргентиналик мутахассис “Атлетико”ни 2011-йилдан бери бошқаради, шу боис унинг ушбу йилликдаги деярли барча трансферлари (979,06 миллион евро) Мадрид клубида амалга оширилган. Симеоне умумий ҳисобда 57 футболчини сотиб олган, бироқ уларнинг фақат бир нафаригина 100 миллион евродан ошган – Жоау Феликс (126 миллион евро). “Матрасчилар” бош мураббийи Испанияда қўлга киритиш мумкин бўлган барча совринларга эга чиққан. Аммо унга ҳамон Чемпионлар Лигаси бош соврини насиб этмаяпти.\nАллегри ушбу асрнинг иккинчи ўн йиллигида ўз таркибини кучайтириш учун бир миллиард евродан кўпроқ маблағ сарфляган дунёдаги уч мураббийдан бири. Италиялик мутахассис сотиб олинган футболчилар сони бўйича ҳам етакчи ҳисобланади (84). Аллегри учун энг катта трансферлар “Ювентус”да амалга оширилган: Роналду (117 миллион евро) ва Игуаин (90 миллион евро). Унинг “Милан”даги энг катта хариди Ибрагимович бўлган. “Россонери” Ибрани Аллегрига олиб бериш учун “атиги” 24 миллион еврога сарфляган.\nАллегри ҳам Симеоне сингари Чемпионлар Лигасида ғолиб чиқмаган, бироқ “Ювентус” билан 11 та, “Милан” билан эса 2 та совринга эга чиққан.\nЖозе Моуринё — 1,07 миллиард евро\nМоуринёнинг бешта энг катта трансфери “Манчестер Юнайтед”да амалга ошган. Булар: Погба (105 миллион евро), Лукаку (84,7 миллион евро), Фред (59 миллион евро), Матич (44,7 миллион евро), Мхитарян (42 миллион эвро). Аммо ҳар доим ҳам қиммат трансферлар ва совринлар ўртасида мувозанат бўлавермайди. Ажойиб молиявий имкониятларга қарамай, Моуринё Манчестерда фақат Англия Суперкубоги, Лига Кубоги ва Европа Лигасида ғолиб бўлган. Шунингдек, португалиялик мутахассиснинг ҳисобида “Челси” билан иккита, “Реал” билан учта соврин бор.\n“Манчестер Сити”даги тўрт йили давомида Гвардиола янги футболчилар учун 781,41 миллион евро сарфляган, аммо унинг бирон бир хариди 100 миллион евродан ошмаган. Унинг энг қиммат трансфери 70 миллион еврога харид қилинган Родри ҳисобланади.\nСовринлар борасида эса Гвардиолада ҳаммаси жойида. У 2010/2011-йилги мавсумдан бошлаб “Барселона” ва “Бавария”да еттитадан, “Манчестер Сити”да эса саккизта кубокка эга чиққан.


яъни: “Эй, имон келтирганлар! Аллоҳни кўп зикр қилингизва эртаю кеч Унга тасбеҳ айтингиз!” (Аҳзоб сураси, 41-оят).\nяъни: “Улар имон келтирган ва қалблари Аллоҳнинг зикри билан ором оладиган зотлардир. Огоҳ бўлингизки, Аллоҳни зикр этиш билан қалблар ором олур (ва таскин топур)”(Раъд сураси, 28-оят).\nяъни: Мусъаб ибн Саъд разияллоҳу анҳудан, у киши отасидан бундай ривоят қиладилар: Расулуллоҳ саллаллоҳу алайҳи васалламнинг ҳузурларида эдик. У зот: “Сизлардан бирингиз ҳар куни мингта савобни қўлга кирита олмайдими?” – дедилар. Шунда у зотнинг ҳамсуҳбатларидан бир киши: “Қандай қилиб бирортамизмингта савобга эга бўлиши мумкин?” – деб сўради. “Юзта тасбеҳ айтади. Шунда унга мингта савоб ёзилади ва ундан мингта хато ўчирилади”, – дедилар. (Имом Табароний ривояти).\nяъни: “Менинг “Субҳаналлоҳ”, ”Алҳамдулиллаҳ”, “Вала илаҳа иллаллоҳу валлоҳу акбар” демоғим – мен учунустига қуёш чиқадиган нарсалар (яъни, дунё)дансевимлироқдир” (Имом Муслим ривояти).\nяъни: “Сизлар Аллоҳни унутиб қўйганлар, бас, (шунданкейин Аллоҳ) уларга ўзларини ҳам унутдириб қўйганкимсалар каби бўлмангиз! Ана ўшалар фосиқлар (кофирлар)дир” (Ҳашр сураси, 19-оят).\nяъни: “Парвардигорини зикр қиладиган киши ваПарвардигорини зикр қилмайдиган киши худди тирик ва ўлик кабидир”, – деганлар (Имом Бухорий ривояти).\nяъни: "Албатта, Биз У (Қуръон)ни Қадр кечасида нозил қилдик. (Эй Муҳаммад) Қадр кечаси нима эканини Сизга не ҳам англатур?! Қадр кечаси минг ойдан яxширокдир. У(кеча)да фаришталар ва Руҳ (Жаброил) Парвардигорининг изни ила (йил давомида қилинадиган) ишлар (режаси) билан(осмондан ерга) тушарлар. У (кеча) тонг отгунича саломатликдир" (Қадр сураси, 1-5 оятлар).


Одил Аҳмедов: “Олдинги ўйинда йўл қўйилган хатоларни такрорламасликка уриндик” / CHAMPIONAT.asia\n15:34"Ростов" "Женоа"нинг Шомуродов борасида берган таклифига жавоб беради 0 15:10Тьяго Алькантара "Ливерпуль"га "Арсенал" ва "Астон Вилла" жамоаларига қарши ўйинларда ёрдам бера олмайди 2 14:47"Челси" хавбеки ижарага йўл олиши мумкин 1 14:24"Милан" 20 ёшли норвегиялик тўпурар билан шартнома имзолайди 5 14:00"Тоттенхэм" "Челси" ҳимоячисини ижарага олиши мумкин 6 13:43"Истиқлол" жамоаси ПРО-Лигада фаолиятини давом эттиради 22 13:28"Атлетико" президенти: "Агар Месси Суарес билан ўйнашни хоҳласа, иштиёқ билан ҳамма нарса бўлиши мумкин" 2 13:27Спортчилар ижтимоий тармоқларда 1 13:05"Валенсия" "Ювентус" футболчисини ўз сафига қўшиб олмоқчи 2 12:42Карикатура: "Тулкилар" "Сити"нинг ҳимоядаги муаммоларидан фойдаланишди 6 12:20Агар Ульрайх клубда қолса, "Бавария" Нюбелни ижарага бериб юбориши мумкин 3 11:58"Милан" МЮ футболчисини харид қилиш ҳуқуқи билан ижарага олмоқчи 3 11:42Coca Cola Суперлига. Октябрь ойи тақвими 3 11:25Olamsport: Макгрегорнинг навбатдаги жанги, "Грунт қироли" "Ролан Гаррос"да бошлади ва бошқа хабарлар 0 11:24А Серия клуби Шомуродовни харид қилишга яқин. Бу ҳақда италиялик таниқли журналист хабар бермоқда 86\n20 ноя 2019 16:06\nТеглар : Одил Аҳмедов Ўзбекистон МТЖФаластин ЖЧ-2022 саралаши\nТерма жамоамиз учун якунда ғалаба билан тугаган Фаластинга қарши учрашувдан сўнг, футболчиларни майдонга сардор сифатида бошлаб тушган Одил Аҳмедов фикрларини билдирди.\n- Биринчи галда ўйин таасcуротлари билан ўртоқлашсангиз...\n- Ўйинни назорат қилишимиз керак эди, бунга эришдик деб ўйлайман. Тезкор гол уриб олганимиз фойдамизга ишлади. Дарвозани ишғол қилганимиздан сўнг бўш зоналар пайдо бўлди. Улардан фойдаланишга ҳаракат қилдик. Умуман бундай ўйинларда кўпроқ гол уришимиз керак эди.\n- Биз ҳам сизга шу савол билан мурожаат қилмоқчи эдик. Саудия билан ўйинда натижани ўйлаб туриб, Фаластинга қарши тўплар нисбатини яхшилаб олишга эътибор беришимиз керак эди. Худдики жамоа мураббийнинг кўрсатмасига биноан тўп тепгандек бўлди. Бу айнан мураббийнинг кўрсатмасимиди ёки ўйиндан келиб чиқиб шундай йўл тутилдими?\n- Энди бу футбол. Кўплаб вазиятлар яратдик, кўрдингиз. 1-0 қалтис ҳисоблиги учун, иккинчи голни уришга ҳаракат қилдик. Барибир руҳият деган нарса бор. Орқароқда хатосиз ўйнашимиз талаб этиларди. Йигитлар ўтган сафарги ўйинда йўл қўйилган хатоларни такрорламасликка уринишди.


05:00 / 23.01.2017 2949 pdf Ўқиш режими + -\n46. Батаҳқиқ, Биз Мусони Ўз оят-мўъжизаларимиз ила Фиръавнга ва унинг аъёнларига юбордик. Бас, у: «Албатта, мен оламлар Роббининг Пайғамбаридирман», деди.\nЯъни, Биз Мусони унинг Пайғамбарлигини тасдиқловчи Ўз оят-мўъжизаларимиз ила Миср подшоҳи Фиръавнга ва унинг аъёнлари олдига юбордик. Мусо уларнинг олдига бориб:\n«Албатта, мен оламлар Роббининг Пайғамбаридирман», деди».\nЯъни, уларга ўзининг Аллоҳ томонидан Пайғамбар қилиб юборилганини айтди. Уларга ўзининг ҳақ Пайғамбар эканлигини тасдиқловчи оят-мўъжизалар кўрсатди.\n47. Бас, қачонки у уларга оят-мўъжизаларимизни келтирганда, улар баногоҳ у(мўъжиза)лардан кула бошладилар.\nЯъни, Мусо Фиръавн ва унинг аъёнларига ўзининг ҳақ Пайғамбар эканлигини тасдиқловчи оят-мўъжизаларимизни кўрсатганда, улар бирдан мазкур оят-мўъжизаларни масхара қилиб кула бошладилар.\n48. Биз уларга қайси бир оят-мўъжизани кўрсатсак ҳам, албатта, у ўз шеригидан каттароқ бўлар эди. Шояд (хатоларидан) қайтсалар, деб уларни азоб-ла тутдик.\nАллоҳ таоло Мусо алайҳиссаломга тўққизта мўъжиза–қўл, асо, тўфон, чигиртка, бит, бақалар, қон, очлик йиллари ва мевалар нуқсонини берган эди. Фиръавн ва унинг қавмига бу мўъжизаларнинг ҳаммаси бирин-кетин кўрсатилди. Ҳар бир мўъжиза ўзидан олдингисига нисбатан кучлироқ, муддатлироқ бўлди. Чунки ҳар бир мўъжизадан кейин кофир қавмнинг инкори янгиланар, кучаяр эди.\nШу билан бирга, Аллоҳ таоло уларни азоб ила ушлаб ҳам турар эди. Бундан, шояд бу қавм ўзига келиб, хатоларидан қайтиб, тўғри йўлга тушсалар, деган мақсад кўзланар эди.\nАммо бундай бўлмади. Мазкур кофир қавм ўзини тескари тутди. Азоб келган вақтда:\n49. Улар: «Эй сеҳргар! Сенга берган аҳдига биноан, биз учун Роббингга дуо қил! Албатта, биз ҳидоят топгувчилардан бўламиз», дедилар.\nУшбу оятдан Фиръавн ва унинг қавми нақадар ашаддий кофир эканлиги билиниб турибди. Улар бошларига азоб тушганида ночор қолиб, Мусо алайҳиссаломга мурожаат қилишга мажбур бўлмоқдалар. Мусо алайҳиссалом Роббиларига дуо қилсалар, азобдан холос бўлишларини ҳам билиб турибдилар. Аллоҳ таоло Мусо алайҳиссаломга аҳд берганини ҳам яхши биладилар. Аммо шундай бўлса ҳам,\n«Улар: «Эй сеҳргар! Сенга берган аҳдига биноан, биз учун Роббингга дуо қил!» демоқдалар.\n«Эй Мусо!»- ёки «эй Пайғамбар!» дейишга тиллари бормаяпти, бўйинлари ёр бермаяпти.\n«Албатта, биз ҳидоят топгувчилардан бўламиз», дедилар».\nЯъни, аввал азобни биздан кўтарасан, кейин ҳидоятга юрамиз, дедилар. Аслида, мўъжизани кўрдик, азобни тотдик, бас, сен ҳақ экансан, биз иймон келтирдик, дейишлари лозим эди. Буни ҳам, ўзлари айтганини ҳам қилмадилар.\n50. Бас, қачонки улардан азобни аритсанг, тўсатдан улар (аҳдни) бузарлар.\nЯъни, Биз уларнинг аҳдига кўра ўзимиз туширган азобни аритсак, улар азоб ариши билан дарҳол аҳдни бузиб, ҳидоят йўлига юрмай, куфрда бардавом бўлар эдилар.\nПодшоҳлиги, молу мулки, имкониятларидан мағрур бўлган\n51. Фиръавн ўз қавмига: «Эй қавмим! Миср мулки ва мана бу остимдан оқиб турган анҳорлар меники эмасми?! Кўрмаяпсизларми?!\n52. Мен мана бу хор, гапини очиқ баён қила олмайдиган кимсадан яхши эмасманми?\n53. Унга тиллодан бўлган билакузуклар ташланса ёки у билан бирга фаришталар ҳамроҳ бўлиб келса бўлмас эдими?!» деб нидо қилди.\nПодшоҳлиги, молу мулки, имкониятларидан мағрур бўлган Фиръавн ўз одамларининг Мусо алайҳиссалом томонга оғиб кетишидан қўрқиб, ўзича афзал деб билган сифатларини зикр қилиб, қавмнинг ихлосини орттирмоқчи бўлди. Фиръавн қавмига Мисрнинг мулку султони ўзиники эканини айтди.\n«Фиръавн ўз қавмига: «Эй қавмим! Миср мулки ва мана бу остимдан оқиб турган анҳорлар меники эмасми?! Кўрмаяпсизларми?!»\nФиръавндек Миср подшоҳини қўйиб, Мусога эргашиб кетмасликка тарғиб қилмоқчи бўлди. Фиръавн қавмининг эътиборини остидан оқиб турган анҳорларга ҳам қаратди. Бу нарсалар ҳам ўзиники эканини айтиб, қавмни ўзига жалб қилмоқчи бўлди.\nБечора фиръавнларнинг бундан бошқа чоралари ҳам йўқ. Улар доимо одамларни ўз ҳукмларига юритишга, молу дунёлари билан чалғитиб ўзларига тобеъ қилишга уринадилар. Одамларга бари яхшилик молу мулкда, нозу неъматда, деб тушунтиришга ҳаракат қиладилар. Айни чоқда, ҳидоят даъватчисини хору зор, ҳақир ҳолда кўрсатишга интиладилар. Мана, Фиръавн ҳам Мусо алайҳиссаломни обрўсизлантиришга уриниб, деди:\n«Мен мана бу хор, гапини очиқ баён қила олмайдиган кимсадан яхши эмасманми?»\nФиръавннинг бу гапидан, аввало, унинг нақадар аҳмоқ эканлиги, иккинчидан, Аллоҳ таоло шу даражада эсипаст одамга ҳам катта бир юртнинг подшоҳлигини, мулку султонини, молу дунёни бериб қўйиши мумкинлиги кўриниб турибди.\nҲоким ва мулкдорларнинг дин йўлига юрмаслигининг сабабларидан бири-даъватчининг ўзидан устун бўлиб қолишидан қўрқишидир. Фиръавннинг гапларида шу маъно бор. Фиръавн ҳамма нарсада ўзини устун қўйиб ўрганиб қолган. Бошқа бир одам ўзидан устун бўлишини, унга таълим ва кўрсатмалар беришини кўтара олмайди. Шунинг учун Фиръавн Мусо алайҳиссалом шахсларини ерга уриб, ўз шахсини юқори қўйишга уринмоқда.\nФиръавн ўзини мақтаб, даъватчини ерга уришда ҳар қанақа пасткашликдан ҳам қайтмайди. Заррача одамийлиги, озгина инсофи бор одам Фиръавнинг ишини асло қилмайди. Аммо Фиръавндан ҳар ишни кутиш мумкин.\nИнсоний мурувват, инсоф ва жувонмардлик рақибининг жисмоний нуқсонларини овоза этишни тақозо қилмайди. Ўзини эр билса, ўзгани шер билишга чақиради. Аммо Фиръавн Мусо алайҳиссаломнинг тилидаги озгина дудуқланишни айб санади. Инсонийлик даражаси бўйича асосий мезон қилиб;\n«Мен мана бу хор, гапини очиқ баён қила олмайдиган кимсадан яхши эмасманми?», деди.\nСўнгра эса, яна ҳам пастлашиб, ўзаро тафовутни тиллодан бўлган зебу зийнат билан фарқламоқчи бўлди:\n«Унга тиллодан бўлган билакузуклар ташланса», бўлмас эдими, деди.\nТабиийки, иймонсиз подшоҳлар зару кимхобларга бурканган бўладилар. Улар ўша зару кимхобларни ўзларининг афзалликлари деб биладилар. Фалончи мендан паст, чунки менинг кийимим ва зебу зийнатим уникидан яхшироқ, устунроқ, деб юрадилар. Албатта, Аллоҳнинг динига чақирувчи шахсда зару кимхоб ҳам, тилло-кумуш ҳам бўлмайди. Афзалликни тилло-кумуш билан ўлчаган Фиръавн эса, Мусо ўзи даъво қилаётгандек Пайғамбар бўлса, уни Пайғамбар қилган худоси, унга осмондан тилло билакузуклар тушириб бермасмиди, деб ўзини юқори кўрсатмоқчи бўлади.\nФиръавнларнинг аҳмоқликларидан яна бири, Аллоҳнинг динига чақирувчи кишилар оддий инсон эмас, қандайдир ғайритабиий одам, балки фаришта, ҳеч бўлмаганда фаришта билан бирга юрадиган бўлиши керак, деб ўйлашларидир.\nШунинг учун ҳам Фиръавн сўзи давомида:\n«...ёки у билан бирга фаришталар ҳамроҳ бўлиб келса бўлмас эдими?!» демоқда.\nСиртдан қараганда, маъқул гап. Биров Аллоҳнинг динига чақириб турса, У зотнинг каломини етказиб турса, албатта, унда оддий одамларда учрамайдиган ғаройиб ҳолатлар бўлиш керак-да! Лекин Аллоҳнинг дини ғаройиб махлуқотларга эмас, оддий одамларга юборилган-ку! Ўша оддий одамларга юборилган динни, уларга ўхшаш оддий одам қабул қилиб олиб, ўз ҳаёти мисолида кўрсатиб бериши керак-ку! Бу оддий ва мантиқий ҳақиқатни фиръавнлар тушунмайдилар ёки тушунишни хоҳламайдилар. Улар нима қилиб бўлса ҳам, халқни лақиллатсалар бас. Улар нима қилиб бўлса ҳам, халқни ўз йўлларига юритсалар бўлди.\nФиръавн ҳам юқоридаги гаплар билан мақсадига эришди.\n54. Бас, у қавмини лақиллатди ва улар унга итоат қилдилар. Чунки улар фосиқ қавм эдилар.\nЯъни, Фиръавн ўзининг бўлар-бўлмас гаплари билан қавмини лақиллатди. Улар Фиръавннинг ёлғон гапларига учиб, унга итоат қилиб, Мусо алайҳиссаломдан юз ўгирдилар.\n«Чунки улар фосиқ қавм эдилар».\nАслида фосиқ бўлмаганларида, Мусо алайҳиссаломнинг гапига кириб Аллоҳнинг йўлига юришар, аҳмоқ Фиръавнга итоат этишмас эди.\n55. Бас, қачонки улар Бизни дарғазаб қилишгач, улардан интиқом олдик-уларнинг барчаларини жамлаб, ғарқ қилдик.\n56. Бас, уларни ўтмишга айлантирдик ва кейингиларга мисол қилиб қўйдик.\nЯъни, Фираъвн ва унинг қавми ўзларининг мазкур куфрлари ва нотўғри тасарруфлари билан ғазабимизни келтиргач:\n«...улардан интиқом олдик-уларнинг барчаларини жамлаб ғарқ қилдик».\nФираъвн ўз одамлари билан Мусо алайҳиссалом ва у кишининг қавмини қувлаганида, Бани Исроил Мусо алайҳиссалом бошчилигида Аллоҳнинг ёрдами ила Қизил денгизни кесиб ўтди. Фиръавн уларни тутиш ниятида ортларидан денгизга тушганида Аллоҳ таоло уни одамлари билан жамлаб денгизга ғарқ қилди.\n«Бас, уларни ўтмишга айлантирдик ва кейингиларга мисол қилиб қўйдик».\nИнсон ўлганидан кейин ўтмишга айланади. Ўлим эса, ҳамманинг бошида бор. Шунинг учун Фиръавн ва унинг қавмига ўхшамасдан, ҳар бир инсон ўз ўлимини ўйлаб иш қилиши керак.\nАллоҳ таоло Фиръавн ва унинг одамларини бошқаларга мисол қилиб қўйганини шарҳлаб ўтиришнинг хожати йўқ. Бутун дунёда Фиръавн ҳаддан ошиб, туғёнга кетган, дунёда Аллоҳнинг эмас, менинг айтганим бўлиши керак, дейдиган ҳоким ва подшоҳларнинг тимсоли бўлиб қолган. Қайси бир подшоҳ ёки ҳоким золим бўлса, туғёнга кетса, диний бурчларини адо этмаса, «Фиръавн» номини олади. Унинг охир-оқибатда шармандаларча ҳалок бўлиши кутилади. Бундай золимларга Фиръавн ва унинг одамлари мисол қилиб келтирилади.\nҲа, Фиръавн ва унинг одамлари қиссаси инсоният учун ажойиб бир мисолдир. Энг ажойиб жойи шуки, ўша Фиръавн ҳам, бошқа оятда келтириланидек, ўлаётиб иймон келтирган. Аммо бундай иймон фойда бермаслиги аниқ.\nҲазрати Абдуллоҳ ибн Аббос розияллоҳу анҳудан ривоят қилинишича, Аллоҳ таоло Фиръавнни ғарқ этгач, у тавҳид калимасини айтаётганда, Жаброил алайҳиссалом сув остида ўрнашиб қолган лойқа балчиқдан олиб унинг оғзига тиқа бошлаганлар. Сўнг Фиръавннинг жасадини тўлқин ташқарига отган. Одамлар худолик даъвосини қилган золим подшоҳни аъзои баданига денгиз ўт-ўланлари ёпишган, оғзига балчиқ тўлган ҳолда ўлиб ётганини кўрганлар.\nУнга подшоҳлиги ҳам, молу мулки ҳам, тилло билакузуклари ҳам, аскарлари ҳам ёрдам бера олмаган.\n05:00 / 23.01.2017 2087\n05:00 / 23.01.2017 4452\nИмом Термизий ва Ибн Абу Ҳотим Алий ибн Абу Толиб каррамаллоҳу важҳаҳудан ривоят қилган ҳадисда у киши қуйидагиларни айтадилар.Абдурраҳмон ибн Авф таом қилиб, давоми...\n2468 20:10 / 22.04.2019\nТафсир фани тарихи ва ривожи\nТафсир фани тарихи ва ривожиТафсир илми Пайғамбаримиз соллаллоҳу алайҳи васалламнинг даврларида юзага келган. У зот одамларга Қуръони каримнинг маъноларини давоми...\n4577 16:56 / 18.05.2017\n2731 13:40 / 18.02.2020\n57202 11:58 / 10.10.2018\n70945 11:56 / 10.10.2018\n1683 14:48 / 30 март


Самарқандлик божхоначилар инвестиция лойиҳаларини ривожлантиришга катта эътибор қаратмоқда\nСамарқандлик божхоначилар инвестиция лойиҳаларини ...\nМамлакатимизда инвестиция жараёнларини талай даражада такомиллаштириш, давлат ривожланиш дастурларини шакллантириш тартибини белгилаш, лойиҳаларни танлаш шаффофлиги ва самарадорлигини ошириш, уларни молиялаштиришга катта эътибор қаратилган.\nТўғридан-тўғри хорижий инвестициялар иштирокидаги лойиҳалар рўйхатини шакллантириш, шунингдек, 2018-2019 йилларда бошланган, маъқулланган, шунингдек, шакллантирилаётган инвестициявий ва инфратузилмавий лойиҳаларни амалга оширишни жадаллаштириш мақсадида, Ўзбекистон Республикаси Президентининг 2018 йил 19 июлда “2018-2019 йилларда инвестициявий ва инфратузилмавий лойиҳаларни амалга оширишни жадаллаштиришга оид қўшимча чора-тадбирлар тўғрисида”ги ПҚ-3874-сон қарори қабул қилинди.\nМазкур қарорга асосан тўғридан-тўғри хорижий инвестициялар иштирокидаги лойиҳаларнинг манзилли рўйхати тасдиқланиб, рўйхатдан Самарқанд вилоятида жойлашган 60 та лойиҳа ўрин олди.\nҚарор ижросини таъминлаш мақсадида Самарқанд вилояти божхона бошқармаси раҳбарияти бошчилигида масъул ходимлар бириктирилган ишчи гуруҳи тузилди. Ишчи гуруҳига лойиҳа ташаббускорларини қўллаб-қувватлаш, уларга божхона имтиёзлари ҳақида тушунчалар бериш ҳамда яқиндан амалий ёрдам кўрсатиш каби вазифалар берилган.\nБожхоначилар жойларга чиқиб, корхона ва ташкилотлар фаолиятини ўрганиш билан бир қаторида, учрашувларда инвестиция лойиҳаларини ривожлантириш учун чет давлатдан олиб келинган техника, асбоб-ускуналар ва хом ашё товарларини божхона расмийлаштирувини тезкорлик билан амалга ошириш учун барча имкониятлар ишга солинишини таъкидладb ва бу борадаги мавжуд имкониятлар, енгилликлар ҳақида ахборот бериб келишмоқда.\nХусусан, Ўзбекистон Республикаси Президентининг 2018 йил 12 апрелдаги ПФ-5414-сон фармони асосида 2018 йил 1 июлдан бошлаб тадбиркорлар божхона брокерларига мурожаат этмасдан интернет ёрдамида божхона юк декларацияларини мустақил равишда тўлдириб, божхона органларига тақдим этиш имкониятига эга бўлдилар.\nБундан ташқари импорт товарлари амалда Ўзбекистон Республикаси божхона ҳудудига етиб келишидан олдин, жумладан товарларни бевосита чегара ўтказиш пункларида эркин муомалага чиқариш орқали ташқи иқтисодий фаолият иштирокчиларини рағбатлантириш мақсадида ушбу товарларни дастлабки декларациялаш амалиёти жорий этилди. Бу ўз навбатида экспорт-импорт операциялари билан шуғулланувчи тадбиркорлик субъектларига ҳам вақтнинг ҳам ортиқча харажатнинг тежалишига олиб келиб, фаолият билан шуғулланишларига янада қулайлик яратади.\nУшбу имтиёз ва қулайликларни мазмун-моҳиятини тадбиркорларга етказишда вилоят божхона бошқармаси раҳбарияти бошчилигида тузилган ишчи гуруҳ билан биргаликда жойларга чиқиб, лойиҳа ташаббускорлари билан сайёр учрашувлар ўтказмоқда.\nЖумладан, божхоначилар Жомбой туманидаги гранула маҳсулоти ишлаб чиқаришга ихтисослашган “Bmax-Building-Granula” МЧЖ қўшма корхонасида бўлишди. Туркия давлати билан ҳамкорликда 20 нафар ишчи ходимни ўзида жалб этган ушбу корхона жорий йилнинг 1 августидан ишга тушган. Корхона томонидан келажакда ишлаб чиқариш соҳаларини кенгайтириш мақсадида, хориждан 300 минг АҚШ доллари миқдорида инвестиция жалб қилиш кўзда тутилган бўлиб, хорижий инвестиция тўлиқ ўзлаштирилган.\nБулунғур туманида фаолият юритаётган “Хамид Обод Имкон” МЧЖ қўшма корхонаси фаолияти ўрганилганда, корхона томонидан 182,4 минг АҚШ доллар қийматида товарлар импорт қилиниб, 122,28 млн. сўм божхона тўловларидан имтиёз берилган. Корхона директори Ф.Махмудовнинг айтишича корхона флаконларда дорилар учун қопқоқ маҳсулотларини ишлаб чиқаришни лойиҳалаштирган. Корхона 70 нафар ишчи ўринларига мўлжалланган. Туман ҳокимлиги томонидан ер майдони ажратилган. Ускуналар Хитой давлатидан келтирилиб, монтаж ишлари давом этмоқда. Банк томонидан молиялаштириш хом ашё учун жорий йилнинг октябрь ойида очилиши тармоқ жадвалида белгиланган. Бироқ лойиҳада тўғридан-тўғри хорижий инвестиция ўзлаштирилиши кутилмаяпти. Тармоқ жадвалига ўзгартиришлар киритилиши бўйича ишлар олиб борилмоқда.\nШундан сўнг вилояти божхона бошқармаси бошлиғи Э.Салихов Пастдарғом туманида жойлашган “Gamma Window System” ва Самарқанд шаҳридаги “Самарканд Аппарел” корхонасига ҳам ташриф буюриб, корхона раҳбарияти билан юзма-юз мулоқот ўтказди. Унда корхоналар томонидан маҳсулот ишлаб чиқариш жараёнида мавжуд муаммолар, тўсиқларни бартараф этиш масалалари, келажакдаги режалар ҳақида сўз борди.\nСамимий ва ишчанлик руҳида ташкил этилган учрашувларда тадбиркорларга божхона органлари томонидан доимо амалий ёрдам кўрсатилиши, муаммо ва таклифлар бўлса ҳеч иккиланмасдан божхона хизмати ходимларига куну-тун мурожаат этиш мумкинлиги алоҳида таъкидлаб ўтилди.\nИшчи гуруҳи томонидан ишлаб чиқилган чора-тадбирлар режасига кўра вилоятда рўйхатга олинган 60 та лойиҳалар фаолияти билан бевосита танишиш ва уларга кўмаклашиш режалаштирилган.


Ўзбекистонда карантин қоидалари яна кучайтирилади - 17.04.2021, Sputnik Ўзбекистон\nЎзбекистонда карантин қоидалари яна кучайтирилади\nТОШКЕНТ, 17 апр - Sputnik. Эртага, 18 апрелдан карантин қоидалари янада кучайтирилади.\nТОШКЕНТ, 17 апр - Sputnik. Эртага, 18 апрелдан карантин қоидалари янада кучайтирилади. Бу ҳақда бош вазир бошчилигидаги кенгайтирилган йиғилишда маълум қилинди. Боғча ва мактабларда касалланиш ҳолати аниқланган тақдирда, уларнинг фаолиятини зудлик билан тўхтатилади ҳамда 2 ҳафтага карантинга олинади. Қайд этилишича, ушбу вақт мобайнида улар онлайн тартибида фаолият юритади.Умумий овқатланиш муассасаларида ўринлар 50 фоизгача чекланади, лекин 100 кишидан ошмаслиги назорат қилинади. Автобусларда ўриндиқларнинг 50 фоизгача чекланади, автобуслар сони кўпайтирилади.1 майдан бошлаб концерт томоша дастурларини ёпиқ маданият саройларида ўтказиш тўхтатилади.\n11:29 17.04.2021 (янгиланди: 11:31 17.04.2021)\nБоғча ва мактабларда касалланиш ҳолати аниқланган тақдирда, уларнинг фаолиятини зудлик билан тўхтатилади ҳамда 2 ҳафтага карантинга олинади.\nБу ҳақда бош вазир бошчилигидаги кенгайтирилган йиғилишда маълум қилинди.\nБоғча ва мактабларда касалланиш ҳолати аниқланган тақдирда, уларнинг фаолиятини зудлик билан тўхтатилади ҳамда 2 ҳафтага карантинга олинади. Қайд этилишича, ушбу вақт мобайнида улар онлайн тартибида фаолият юритади.\nУмумий овқатланиш муассасаларида ўринлар 50 фоизгача чекланади, лекин 100 кишидан ошмаслиги назорат қилинади. Автобусларда ўриндиқларнинг 50 фоизгача чекланади, автобуслар сони кўпайтирилади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Олимлар келажакда ёзги Олимпиада ўйинлари бекор бўлишини башорат қилди\t15:20, 16 август 2016\tАмерикалик олимлар 2084 йилга келиб, глобал исиш оқибатида ёзги Олимпиада ўйинлари бекор қилинишини аниқлашди, деб хабар берди “Lenta.ru” нашри.\nОлимларнинг бундай хулосага келишига ҳаво ҳарорати, намлик, иссиқлик радиацияси ва шамол тезлиги сабаб бўлган. Спорт ўйинларини ўтказувчи Халқаро Олимпиада қўмитаси талабларидан келиб чиққан ҳолда, аҳолиси 600 минг кишидан кам бўлмаган шаҳарлар мисолида юқоридаги хулоса келиб чиққан. Денгиз сатҳидан бир ярим километр баландликда жойлашган катта шаҳарларда ҳавонинг сийраклиги туфайли истисно қилиниб, ҳисобга олинмаган. Бу башоратга асосан, Лотин Америкаси ва Африкада ХХI асрнинг ёзги Олимпиада ўйинларини ўтказишнинг иложи бўлмайди. Ғарбий Европанинг 25 та шаҳрида ҳам турли тадбирларни ўтказиш тақиқланиши мумкин. Дунё бўйича Олимпиада ўйинларини ўтказиш мумкин бўлган 8 та шаҳар қолади. Булар: Санкт-Петербург, Красноярск, Рига, Бишкек, Улан-Батор, Сан-Франциско, Калгари ва Ванкувер шаҳарларидир. Агар очиқ ҳавода ўтказиладиган баъзи бир спорт турларини ўйин дастуридан олиб ташлашнинг иложи бўлса, юқоридаги шаҳарлар рўйхатини янада кенгайтириш мумкин бўлар экан.


Yangiliklar | «Бабаянни ёмон деманг, у ҳам Худо бандаси». 1-qism.\n«Бабаянни ёмон деманг, у ҳам Худо бандаси». 1-qism.\nФутбол — чиндан ҳам улкан томоша. Уни манаман деган бойлар ёқтиради, ўзлари мириқиб футбол ўйнайди. Қашшоқлар ҳам яхши кўради, ўзини худди Месси ёки Роналду билан бирга юргандек бахтиёр ҳис этади. Энди унинг ортида қанча пул айланишини тасаввур қилиш ҳам қийин.\nБиз ҳам футболни оз-моз тушунамиз, ҳаддан зиёд севгандек кўринамиз. Лекин эсимни танибманки, ўзбек футболи ҳақида гап борса, фақат танқидга дуч келавераман. Айрим журналистларимизнинг таҳлилларини ўқиб, шу одамни футболга раҳбар қилиш керак, деб ўйлаб қоламан. Билмаган нарсаси йўқ. Наҳотки бир журналист билган нарсаларни футбол ичида юрганлар билмаса?\nМиллий терма жамоамиз саралаш баҳсларида биз кутган ўйинларни намойиш этолмаяпти. Айниқса, Сурияга ютқазиб қўйганимиздан кейин Бабаян одамларнинг кўзига «олабўжи»дек кўриняпти. Эронга учралган мағлубиятдан кейинги вазиятни-ку, ўзингиз яхши биласиз.\nДарвоқе, бундан 8–10 йиллар олдин фақат журналистларнинг эътирозию танқидлари орқали ўзбек футболининг умумий фаолиятига баҳо бериларди. Аҳоли унчалик реакция билдирмасди. Ҳозир бутун халқ гўё журналистга айланиб кетган, ҳатто машиналарига кимнинг термадан кетиши лозимлиги-ю, кимнинг креслони бўшатиб қўйишигача ёзилган баннерлар, плакатлар пайдо бўляпти.\nАммо расмий доиралар «ЙЎҚ» деган баёнот беришдан у ёғига ўтишолмаяпти. Ақли етмаяпти, дейди кимдир ўзича. Аслида етишмаган нарсалар кўўўўп. Кеча «Спорт» каналида футболимиз ҳақида ЎФФ «сеньор»лари билан берилган он-лайн суҳбатдан қониқдингизми? «Саволлар увол бўлди. Қанча гўзал саволлар нобуд бўлди», дейсизми? Ўзбекчани била туриб, русчада гапирган футболимиз «пахан»ларини-ку гапирмасаям бўлади. Эссиз, она тилимиз! Давлат тилига бўлган муносабатки шундайми, давлат футболига, халқ футболига улар фақат пул манбаи, жиғилдонни шишириш манбаи деб қарамаслигига ким кафолат беради?\n«Жичча» деган сўзи билан машҳур бўлган устоз мутахассис Тоҳир Кападзенинг фарзанди, таниқли футболчи Темур Кападзе аксарият футбол ихлосмандлари ва журналистлардан «Болаларнинг руҳини кўтариш ўрнига танқид қиляпсизлар, шахсини таҳқирловчи гаплар айтяпсизлар», деб норози бўлибди. Тўғри, шахсига тегишли гапларни айтиш бутунлай ножоиз иш. Бу муборак кунлардагина эмас, ҳар қандай вазиятда ҳам гуноҳ. Аммо халқ уларни ёқтирмаяпти. Демак, «нимадир қилиш керак». Наҳотки 32 миллионлик халқнинг ичидан 11 та зўр футболчи чиқмаса? Жавоб тайёр — Хитойнинг 2, Ҳиндистоннинг 1,6 миллиард аҳолиси бор. Нима қилибди?\nАгар ҳаммаси қандайдир рақамлару статистик маълумотларга боғлиқ бўлса, математик ҳисоб-китобларга мос келса, Хитой билан Ҳиндистон ҳар сафар жаҳон чемпионати финалида ўйнайвериши керакмасми? Ўзбекистон шу аҳолиси билан саралаш босқичининг сўнгги раундида лицензия учун курашиши эмас, балки кучли юзликка киришиёқ гумон бўлиб қолиши керак.\nЙўқ, бу — футбол. У ҳеч қандай рақамларга, статистикаларга бўйсунмайди. Тўғри, коррупция деган манфур маҳлуқ бор. У туфайли гоҳ-гоҳ, ҳатто тез-тез футболдаги «тахмин»лар, рақамлар «башорат»ларга тўғри келиб туради. Лекин жаҳон чемпионатига саралаш ўйинларида қайсидир мамлакат терма жамоаси билан бошқа терма жамоанинг келишиши, ўйинларни сотиши қийин масала.\nЭй одамлар! Бабаян, Бабаян деяверишдан нега чарчамайсиз? Бабаян ким бўлибдики, бизнинг мағлубиятимизга сабаб бўлса? Уни танқид қилишдан олдин масаланинг илдизини чуқурроқ ўрганиш керакмасмикин? Тўғри, аслида кечаги ТВда берилган савол-жавобдан сўнг чуқур ўрганадиган нарса йўқ.\nАммо уни ким шу курсига ўтиришига замин яратган, ким рағбатлантириб, бошидан силаяпти? Мана шу савол ортида ўзбек футболига тегишли жуда катта сирлар, ҳақиқатлар яширинган. Яширинмаган бўлса, ётибди. Ана шу «силовчи қўллар» эртага хоҳласа, мардикорни ҳам бош мураббийга айлантираверади. Мураббийлик гувоҳномасини олишдан осони йўқ. Зўринг ёки заринг бўлса — бас.\nЯна бир томони, дод-вой қилаётганларнинг аксарияти Абрамов ва Қосимовдан бирини терма жамоага қайтаришни талаб этяпти. Ваҳоланки, бу икки мутахассис ҳам ўз вақтида боплаб сўз ёмғирида саваланган. Уларнинг айримларидан қолган «жароҳат»лар ҳали ҳам бу мураббийларнинг тушларига кириб чиқса керак.\nЯна бир масала — футбол ҳамма эътибор қаратадиган, ҳар қалай очиқ бўлган ўйин ёки соҳа. Очиқ нарсанинг айблари яққол кўринади. Футбол — жамоатчилик иши, дегани шудир эҳтимол. Ўз фикримизни бемалол айтаверамиз. Лекин бундай камчиликлар, порахўрликлар, давлат пулини асоссиз ўзлаштириб, жиғилдонга уриб юборишлар ҳамма соҳада бор. Керак бўлса, футболдаги қаллобликлар, ўғриликлар «чепуха» бўлиб қоладиган соҳалар борки, футболимиз уларнинг олдида анча пок кўринади. ЎФФнинг ёйилмасини «Ўзбекистон фаришталари федерацияси» деб ўқигингиз келиб кетади.\nKo'rildi: 172 marta\nSana: 24.06.2017 / 22:58


Россиядаги ўзбекистонлик мигрантлар ҳар йили ватанига 4 млрд $ юбормоқда\n20:13 27 Октябр 2020\n13:01 19.06.2019 (Янгиланган 13:03 19.06.2019) Ҳавола олиш\nСтатистик маълумотларга қараганда, ҳозирда 2 миллион 300 мингдан зиёд Ўзбекистон фуқаролари хорижда ишламоқда. Улардан 2 миллионга яқини Россияда ишламоқда.\nТОШКЕНТ, 19 июн — Sputnik. Ўзбекистон ва Россия меҳнат вазирлиги Ўзбекистон меҳнат мигрантларинининг ҳуқуқларини ҳимоя қилади. Бу ҳақда Ўзбекистон бандлик ва меҳнат муносабатлари вазири Шерзод Кудбиев Sputnik Ўзбекистон мухбирига маълум қилди.\nЎтган ойнинг охирида икки мамлакат вазирлиги Красноярск шаҳрида меҳнат миграциясини ривожлантириш бўйича ҳукуматлараро комиссияси йиғилишида ҳамда Урганчдаги ҳукумат раҳбарлари даражасидаги қўшма комиссия биринчи мажлиси доирасида музокаралар олиб боришди.\nКудбиевнинг сўзларига кўра, идоралар мигрантлар ҳуқуқини қўллаб-қувватлаш ва ҳимоя қилиш фаолиятини йўлга қўйишган\nСтатистик маълумотларга қараганда, ҳозирда 2 миллион 300 мингдан зиёд Ўзбекистон фуқаролари хорижда ишламоқда. Улардан 2 миллионга яқини Россияда ишлаб, ҳар йили ватанига 4 млрд доллар юборишмоқда.\n“Биз бу ҳамма оқим ташкиллаштирилган бўлишига ҳаракат қилимиз керак”, - дея таъкидлади вазир.\nЎзбекистон бандлик ва меҳнат муносабатлари вазирлиги маълумотларига кўра, январ-май ойларида Ўзбекистондан Россияга 472 киши ташкиллаштирилган тартибда ишга юборилган. Маълум қилинишича, Ўзбекистон ҳукумати фуқароларини малакаларини оширишга тайёр.\nЭслатиб ўтамиз, аввалроқ Россиядан хорижга пул ўтказлари ҳажми бўйича Ўзбекистон иккинчи ўринни эгаллагани хабар қилинган эди. Статистик маълумотларга кўра, 2019 йилнинг биринчи чорагида Россиядан Ўзбекистонга 818 миллион доллари юборилган. Ўзбекистонга меҳнат мигрантлари томонидан юборилаётган маблағлар ҳажми 2021 йилга келиб 7,2 миллиард долларгача ошиши мумкин.


36539 Ўқиш режими + -\nТарбия нима? “Тарбия” сўзи арабча “роба” феълидан олинган бўлиб, “ўстирди”, “зиёда қилди”, “раҳбарлик қилди” ва “ислоҳ қилди” каби маъноларини англатади. Кўпинча “таълим” сўзи билан ёнма-ён келадиган бу атама ўзида инсоннинг оилавий, диний, миллий, умуминсоний қадриятларини мужассам этади. Бу икки тушунчани бир-бирисиз тасаввур этиб бўлмайди. Илмли инсон тарбия кўрмаган бўлса, уни комил инсон дейиш ўринсиз. Демак, баркамоллик чўққиси томон юксалиш учун билимнинг ўзи кифоя эмас!\nТарбиянинг ҳаётимизда қанчалик муҳим рўл ўйнашини биз у бўлмаганда нималар бўлишини тасаввур қилиш орқали яхшироқ англашимиз мумкин. Хўш, у бўлмаганда нима бўларди? Бир сўз билан айтганда, дунё остин-устин бўларди! Ҳар ерда тартибсизлик ҳукм сурармиди?! Инсонлар бир-бирига гўзал муомалада бўлишни билишмасмиди?!\nТарбия орқали инсон, аввало, ўзининг бошқа махлуқотлардан ажралиб туришини англайди. Ота-онаси, қариндошлари, устозлари, қолаверса, атроф-муҳит томонидан онгига сингдирилган қадриятлар мажмуи унинг юриш-туриши, муомаласи, ахлоқи ўзини тутишида намоён бўлади. Мукаммал дин бўлмиш Исломда ҳам тарбияга алоҳида урғу берилади.\nЖаноби Пайғамбаримиз Муҳаммад Мустафо соллаллоҳу алайҳи васаллам ўзларининг муборак ҳадислари орқали биз умматларига тарбиянинг муҳим аҳамият касб этиши тўғрисида таълим берганлар.\nСаъд ибн Осс розияллоҳу анҳудан ривоят қилининади: «Расулуллоҳ соллаллоҳу алайҳи васаллам: “Ҳеч бир ота ўз фарзандига яхши одоб ўргатишдан ортиқ ҳадя қилолмайди”, дедилар» (Термизий ривояти).\nДемак, отанинг фарзандига қилган ҳадялари ичида энг яхшиси унга берган таълим-тарбияси экан. Дарҳақиқат, инсон туғилиб, дунёни англашга, уни ўрганишга киришади. Ёшликдан унга ўргатилган, онгига сингдирилган билимлар унга умрининг охиригача ҳамроҳ бўлади. Ота-она ва тарбиячилар ёшлигиданоқ унга илм, одоб-ахлоқ қоидаларини ўргатишни бошлашлари ва албатта, унга ижобий тарафлама ўрнак бўла олишлари зарур. Пойдевор қанчалик мустаҳкам бўлса, “комиллик” аталмиш бино ҳам кўркам ва мукаммал яралади. Ота-она фарзандининг икки дунёда ҳам бахт-саодатга етишишини истар экан, унга диний ва дунёвий илмларни бериш билан бир қаторда одоб-ахлоқ қоидаларини тарбия орқали таркиб топтиришга интилмоғи шарт. Пайғамбаримиз соллаллоҳу алайҳи васалламдан ривоят қилинган кўплаб ҳадислардан фарзанд тарбиясига оид, хусусан, уларнинг одобини гўзал қилиш, ёлғон сўзламаслик, уларга илм ўргатиш, фарзандларни бир-биридан ажратмай, бир хил муомалада бўлиш каби сабоқларни олишимиз мумкин.\n“Тарбия” сўзини эшитганимизда, албатта, буюк мутафаккир аждодимиз Абдулла Авлонийнинг “Туркий гулистон ёхуд ахлоқ” асари кўз олдимизда намоён бўлади. Абдулла Авлоний мазкур асарида педагогика учун жуда зарурий билимлар ҳақида ҳикоя қилади. “Тарбия биз учун ё ҳаёт, ё мамот, ё нажот, ё ҳалокат, ё саодат, ё фалокат масаласидир” деган сўзларининг қанчалик тўғрилигига ҳаётимиз давомида кўп бора гувоҳ бўламиз. Тарбия инсоният учун ҳаёт-мамот масаласи экан, хўш, биз бу мураккаб жараёнга қанчалик аҳамият беряпмиз? Айниқса, ҳозирги техника ва технологиялар жадал ривожланаётган даврда мазкур масъулиятли вазифамизга етарлича вақт ажратяпмизми? Замонавий маиший техникалар кўпайиб, ишимиз анча енгиллашиб, вақтимиз тежалаётган бир пайтда, биз ундан фарзанд тарбияси учун фойдаланиб қолиш ўрнига, уни телевизор ёки телефон, компьютерлар қаршисига ўтирғизиб, ўзимиз эса виртуал оламга шўнғияпмиз! Натижада уларни биз эмас, “ақлли жиҳоз”лар тарбия қилмоқда! “Энг яхши дўст?” деган саволга аввалгидек “Китоб”, деб жавоб берадиган болалар камдан-кам топилса керак... Ахборот оқими шунчалар кўпки, китоб варақлаб ўтиришга ҳожат қолмагандай, гўё. Бахтимизга интернет номли “дўстимиз” омон бўлсин!\nТарбияланувчини тарбиялаш ўрнига тарбиячини ўзининг тарбияси оқсаётган бўлса, додингизни кимга айтасиз?! Бир ўйлаб кўринг, интернетга сарфлаган пулларимизни ўзимиз ва фарзандларимиз учун фойдали китобларга, беҳуда кеткизган соату дақиқаларимизни жигарбандларимизга илм ўргатиш учун сарфлаганимизда қандай натижаларга эришган бўлардик-а?! Олим учун илм манбаи, золим учун зулм манбаи бўлган бу техникалардан\nфақатгина яхшилик йўлида, нафли билимларни ошириш учун фойдаланиш мумкин-ку! Халқ тилида “Дилбузар” деб аталмиш ойнаи жаҳонда керакли кўрсатувларнигина кўриб, қимматли вақтимизни дилбандларимизга ажратишимиз тўғри бўлмасмикин? Ўзи пулт билан бошқариладиган телевизор ўзимизни бошқараётгани ёлғонми?! Ҳатто кундалик юмушларимизни ҳам кўрсатувлар дастурига қараб режалаштирадиган бўлиб қолдик, токи биз севган кўрсатув ёки фильм ўтиб кетмасин. Сериалнинг энг қизиқ жойига келганда телевизорни ўчириб қўйган кичкинтойимизга бақирамиз. Билмаймизки, у бу ҳаракати билан ўзига эътибор кераклигини кўрсатяпти! Ойнаи жаҳон аллақачон “иккинчи она”га ҳам айланиб улгургани рост. Эрталабдан то кечки уйқуга қадар болажонларнинг кун тартибини белгилаб, тишларини ювишларини эслатиб, аллалаб ухлатади... Бир қарашда ҳаммаси яхши, бола қизиқиб ҳам керакли вазифаларини қилади. Аммо бу ишларни бир бурчакда турувчи жиҳоз эмас, она ўргатиши керак эмасми?\nАвваллари ёш болаларга уят сўздек эшитиладиган “севаман” сўзини бугун уч-тўрт ёшли болалар бемалол қўшиқ қилиб хиргойи қилишяпти. Юзни қизартирадиган сериаллардаги уят саҳналарни бешикдаги чақалоғу, боғча, мактаб ўқувчилари ота-оналари билан биргаликда томоша қилишмоқда. Кўчаларда кўпайиб бораётган, борган сари инсонлар кўзига оддий ҳолдек кўринаётган беҳаёликнинг илдизи шу эмасми?!\nАйниқса, ўсмир йигит-қизларимизнинг кийиниши, гап-сўзи, ўзини тутишини кўриб, кино қаҳрамонларига тақлид қилаётганини пайқаш қийин эмас.\nКўчадаги аёллар билан ғийбатлашиб ўтирганимизда “Қайсидир мактабда ўқийдиган қиз ҳомиладор бўлиб қолганмиш”, деган совуқ хабарни эшитиб, «Вой шўрим», деётганимизда ўзимизнинг фарзандимиз телевизор ё телефонда беҳаё кинолару клиплар кўрмаётганмикин?! Ўтган-кетганни оғзимизни тўлдириб ғийбат қиламиз, гўё ўзимиз мукаммалдек, фарзандларимиз тарбияси аълодек... Уйда эса турмуш ўртоғимизга дугонамизнинг янги кўйлаги, қимматбаҳо тақинчоғию, қўшнимиз янги олган машинасини оғзимиздан бол томиб мақтаймиз. Арзимас матоҳларни деб ёримиз билан жанжаллашаётганимизда кўзлари жавдираб турган мурғак болага ё эътибор ҳам бермаймиз ё бор аламимизни ундан оламиз. Кичкинагина буюмни синдириб қўйгани унинг каттакон айби! Шунинг эвазига еган калтак зарби, эшитган қарғишлари оқибатида синган кўнгли билан эса ҳеч кимни иши йўқ! “Болалигим-пошшолигим” деб яшайдиган даври аламзадалик, дилхираликлар ва калтаклар остида ўтади...\nБундай кўнгилсизликларни олдини олиш учун нима қилиш керак? Фарзандларимизга чиройли тарбия беришимиз керак. Уларга, улардан аввал, албатта, ўзимизга тарбия беришимиз керак! Аввало, ўзимизда исломий илмларни, миллий қадриятларимизни, одобни, вақтни қадрлашни, хушмуомалаликни, сабрни, ҳурматни, адолатни, тартибни мужассам қилолсак, оилада фарзандларимизга энг гўзал ўрнак бўламиз. Шундагина тарбия ва одобини гўзал қилишга эришамиз. Дунёда ўзининг одоби, андишаси, хушмуомаласи билан танилган ўзбегимга муносиб ворис бўлайлик! Исломнинг нақадар гўзал дин эканлигини биз мусулмонлар ўзимизни тутишимиз, чиройли ахлоқимиз билан намоён этайлик! Тарбияни ўзимиздан бошлайлик! Зеро, мактаб оиладан бошланади...\n21:00 / 15.03.2020 1337\n20:47 / 18.07.2020 888\nҚиз фарзанднинг ҳаётида отанинг ўрни\nҚиз боланинг тарбияси билан унинг отаонаси, бувибоболари, акаукалари, опалари, аммаю ҳола, тоғаю амакилари иштирок этадилар ва улар қиз болани қандай тарбиялаш давоми...\n17:19 / 24.07.2020 3568\n21:56 / 04.06.2020 1212


Сарҳадларимиз осойишта бўлсин!\nМустақил Қозоғистоннинг чегарасини чорак асрдан буён бенуқсон қўриқлаб келаётган Қозоғистон Республикаси Миллий хавфсизлик қўмитаси Чегара хизмати қийин даврларни бошдан ўтказгани маълум. Чегарачилар кунини муносиб нишонлаш учун мамлакатимиз бўйлаб турли тадбирлар уюштирилмоқда.\n19 май куни Чегара хизматининг ташкил этилганига 25 йил тўлиши муносабати билан Алмати шаҳридаги Панфиловчилар истироҳат боғида эстафетага старт берилди. Унинг машъаласи уч ойда Қозоғистон Республикаси чегарасини – 15000 километрни босиб ўтиб, байрам куни Астанага етказилади.\n7 август куни Шимкент шаҳридаги “Даңқ” ёдгорлигида эстафета байроғи Жетисай чегара гуруҳи 2024, 2024 А ҳарбий бўлимларининг чегарачиларига топширилди.\n“Оңтүстік” минтақавий бошқармасида эстафета 29 июлдан бошланган бўлиб, 16 августгача давом этди. Шу вақт ичида у Қизилўрда, Жанубий Қозоғистон ва Жамбил вилоятлари аҳоли манзиллари орқали, ана шу ҳудуддаги чегара заставалари, назорат-ўтказиш пунктлари орқали олиб ўтилди.\n“Оңтүстік” минтақавий бошқармаси раҳбари А. Тўлегенов эстафетанинг мақсади ҳақида гапираркан, жумладан шундай деди:\n– Давлат чегарасини ҳимоя қилиш ва кузатишда чегарачиларнинг фаолияти, ёшлар онггида ватанпарварлик туйғусини жўш урдириш, катта авлод вакилларига иззат-ҳурматни ошириш.\nСўнгги йилларда давлат қўллови билан чегарачиларнинг мартабаси сезиларли даражада ошди.\n“Жанубий Қозоғистон” мухбири, 2017-08-16, 20:05 136


24 ноябр 2020, Тошкент вақти: 19:46\nМиср мухолифати Таҳрир майдонида намойишларни давом эттирмоқда.\nМусулмон биродарилигинг Даманҳур шаҳарчасидаги идораси биноси олдида чиққан зўравонликларда якшанба куни 15 яшар ўспирин нобуд бўлди. Президент Муҳаммад Мурсий тарафдорлари ва мухолифлари ўртасидаги тўқнашувда ўнлаб одам жароҳатланди.\nТўрт кундан бери Мисрнинг бир неча шаҳрида давом этаётган норозиликларга янги сайланган президент Муҳаммад Мурсийнинг ўтган пайшанба куни ўз ваколатларини мисли кўрилмаган даражада оширишга қаратилган фармони туртки бўлди.\nПрезидент фармонига биноан, президентга “инқилобни ҳимоя қилиш мақсадида ҳар қандай қарор ва қонунларни” қабул қилиш ваколати берилиши кўзда тутилган. Шунингдек, фармонда айтилишича, президент томонидан эълон қилинагн “фармон, қарор ва қонунлар якуний ҳисобланади ва муҳокамага ўрин қолдирмайди”. Фармон президент чиқарган қарорлар қонунийлигининг судда кўриб чиқилишига тўсқинлик қилади.\nПайшанба кунидан бери Муҳаммад Мурсий доҳил Мусулмон биродарлиги вакиллари ва унга қарши бўлган фаоллар намойишларни тўхтатмаётир.\nИслоҳотлар тарафдорлари Мурсийни диктаторлик ўрнатишга уринаётганлик ва ўтган йилги инқилоб ғояларига хиёнат қилганликда айблади.\nДушанба куни Қоҳиранинг “араб баҳори” бешиги ҳисобланган Таҳрир Майдонида ислоҳот тарафдорларининг намойиши давом этди.\nМухолифат ва Мусулмон биродарлиги фаоллари сешанба куни ҳам бутун мамлакт бўйлаб намойиш ўтказишларини билдирди.\nОзодлик мухбири Мисрда таҳсил олаётган ўзбекистонликлардан бири Абдуллоҳдан рўй бераётган воқеалар ҳақида гапириб беришни илтимос қилди.\nАбдуллоҳ билан суҳбат


Чилонзорда мебель цехи ёнди. Бир ишчи куйиш жароҳатини олди\nЧилонзорда мебель цехи ёнди. Бир ишчи...\n06.11.2018 09:40 0 157\nКеча, 5 ноябрь куни Чилонзор тумани, Чилонзор кўчаси 1а-уйда жойлашган «Янги Файз таъмир» МЧЖга қарашли мебел цехида ёнғин содир бўлган.\nБу ҳақда ИИВ Жамоатчилик ва оммавий ахборот воситалари билан алоқалар бошқармаси хабар беришича, соат 07:24да Тошкент шаҳар ИИББ Ёнғин хавфсизлиги бошқармаси Куч ва воситаларни бошқариш ва мувофиқлаштириш марказига ёнғин содир бўлаётганлиги ҳақида хабар тушган.\nМарказ томонидан ёнғинни бартараф қилиш учун 6 та ёнғин ўчириш экипажи жалб қилинган.\nЖанговар бўлинмалар томонидан кўрилган тезкор ҳаракатлар натижасида ёнғин соат 07:37да ўраб олиниб, 07:45да ўчирилган. Ёнғин оқибатида цехнинг 80 кв.м. майдони ёнган. Ёнғинда бир нафар цех ишчиси куйиш жароҳатини олган.\nАйни вақтда ёнғинни келтириб чиқарган сабаб ва зарар аниқланмоқда.\nҲодиса 05/12, 17:58\nИслом цивилизацияси маркази биносида юзага келган ёнғин ўчирилди


Касб-ҳунар коллежлари битирувчиларига микрокредитлар беришнинг янги тартиби ишлаб чиқилди\n18:32 / 24.04.2016\nЎзбекистон Республикаси Марказий банк бошқарувининг 2016 йил 16 январдаги 1/10-сонли қарори билан «тижорат банклари томонидан касб-ҳунар коллежлари битирувчиларига микрокредитлар бериш тартиби тўғрисида»ги низом тасдиқланди ва адлия вазирлигида 2016 йил 3 февралда 2758-сон билан давлат рўйхатига олинди.\nМазкур Низомнинг талаб ва шартлари ҳақида Ўзбекистон Республикаси Марказий банкининг Тижорат банкларининг инвестициялар портфелини мониторинг қилиш департаменти бошқарма бошлиғи Комил Аҳмедов “Даракчи” газетасига маълумот беради.\n— Микрокердит миқдори тадбиркорлик фаолиятини юритиш истагида бўлган қарз олувчининг ташкилий-ҳуқуқий шаклига қараб фарқланади. Хусусан, қарз олувчи, яъни касб-ҳунар коллежи битирувчиси юридик шахс ташкил этмаган ҳолда фаолият юритаётган бўлса, энг кам ойлик иш ҳақининг 200 бараваригача миқдорда берилади, — деди Комил Аҳмедов.\n— Юридик шахс ташкил этган ҳолда фаолият юритса, қарз олувчиларга энг кам ойлик иш ҳақининг 300 бараваригача миқдорда кредит маблағлари ажратилади.\nТижорат банклари томонидан ажратиладиган имтиёзли кредит маблағлари қайтариш муддатини узайтириш ҳуқуқсиз берилади.\nМикрокредит қарз олувчига кредит ажратилаётган лойиҳанинг ўзини ўзи қоплаши ҳисобга олган ҳолда берилиб, муддатлар ана шу жиҳатдан белгиланади.\nФаолиятни бошлаш учун айланма маблағларни шакллантиришга, инвестиция лойиҳасининг техник иқтисодий асосини ишлаб чиқиш учун 12 ой муддатгача;\nҚишлоқ хўжалиги маҳсулотларини етиштириш ва қайта ишлашни ташкил этиш учун айланма маблағларини тўлдиришга, шунингдек, асбоб-ускуналарни сотиб олишга 2 йил муддатгача;\nИнвестиция лойиҳаларини молиялаштириш мақсадида бўлса, микрокредит 3 йилдан ортиқ муддатга берилади.


Беларусь Давлат хавфсизлиги хизмати ходимларидан бири отишмада ўлдирилди\n24 октябр 2021, Тошкент вақти: 23:46\nМинскдаги норозилик намойишидан лавҳа, 2020 йил декабри\nМинск шаҳрида махсус амалиёт чоғида Беларусь Давлат хавфсизлиги қўмитасининг бир ходими ўлдирилди, унга ўқ узган одам Беларусь фуқаросидир.\nҚўмита матбуот хизмати маълум қилишича, ходимлар “террорчилик ташкилотларига алоқадор шахслар” яшириниши мумкин бўлган манзилларни текширишаётган бўлган. Квартиралардан бирида уларга ўқ узилган. ДХҚ ходимлари ҳам жавобан ўт очишган.\nОзодлик беларус хизматининг Еврорадиога таянган ҳолда хабар қилишича, ўқ узган одам Беларусдаги энг йирик IT-ширкатлардан бири бўлмиш EPAM Systems ходими Андрей Зельцердир. ЕРАМ вакили, исми тилга олинмаслиги шарти билан, ширкатда Андрей Зельцер деган одам ишлаганини тасдиқлаган.\nЗельцернинг “Instagram” ва “Facebook”даги саҳифаларидан англашиладики, у қиличбозлик ва автопойгалар билан шуғулланган. Унинг қурол билан тушган сурати ҳам бор. Бир йил муқаддам у ижтимоий тармоқда сайлов натижалари сохталаштирилганига қарши норозилик намойишини дастаклаб хабар қолдирган.\nБир неча ОАВ юз берган воқеа видеосини ёйинлаган. Видео иккита камерада олинган бўлиб, бири Зельцернинг квартирасида бўлгани айтилади. Тасвирлар синхронлаштирилган.\nБеларусь тергов қўмитаси шахс олиб бораётган хизмат фаолияти сабабидан ўлдирилишига доир жиноят иши очган.


Қорақалпоқ давлат ёш томошабинлар театрида янги спектаклнинг яратилиш жараёни – Qaraqalpaq mámleketlik jas tamashagóyler teatrı\n| Қорақалпоқ давлат ёш томошабинлар театрида янги спектаклнинг яратилиш жараёни\nУзоқ йиллар мобайнида ўқувчилари эътиборини йўқотмай келаётган А.Қодирийнинг «Меҳробдан чаён» романининг инцинировкаси яқин кунларда Қорақалпоқ давлат ёш томошабинлар театри сахнасида томошабинлар эътиборига ҳавола этилиши кутилмоқда.\nРоман инсценировкаси Учқун Ўсаров томонидан ишланиб, театрнинг ёш режиссёри У.Бектурганов айни пайтда спектаклни сахналаштириш жараёни устида иш олиб бормоқда.\nЎзбек адабиётининг буюк намоёндаси, ўзбек романчилигининг асосчиси А.Қодирийнинг авлодларга қолдирган меросларидан бири «Меҳробдан чаён» романи 1928 йилнинг февралида ёзиб тугатилиб, роман 1929 йил Самарқандда босилиб чиқди.\nАсарни «Меҳробдан чаён» дея номлашдан мақсад – муқаддас даргоҳ, саждагоҳдан чиққан, уша даргоҳга номуносиб мунофиқ, қаллоб, тубан кимсаларга, ҳасадгўй кишиларга нисбатан ишорадир. Романда давр зуғуми муайян даражада сезилиб турса да, адиб амалда реализм мавқеида турган, тарихий ҳақиқатни мумкин қадар ҳаққоний ифодалашга интилган ва енгил ҳазил-мутойиба, кулги-юмор ва ҳажвни айрим образлар табиятига ҳос ҳислатлар орқали кўрсатган. Биз бу романнинг экрандаги талқинини кўрганмиз. Лекин бу асар сахна юзида томошабинларга қандай етказилиши, спектаклнинг тайёргарлик жараёни қай тарзда ўтаётгани ва янги спектаклни қачон тақдим этиши билан қизиқиб режиссёр У.Бектурганов ва ижодий жамоа аъзоларига саволларимиз билан юзландик.\nБу спектакль аввалги сахналаштирган спектаклларингиздан нимаси билан фарқланади ва уша давр муҳитини яратишда нималарга аҳамият қаратдингиз?\nУ.Бектурғанов: Уша давр муҳитини яратишда аввалоуша даврдаги инсонларнинг кийиниш ва гапириш маданиятига, ўзларини омма олдида тутиш маданиятига эътибор қаратдик. Бу спектаклнинг аввалги спектакллардан фарқи шундаки, асарнинг теран маънога эга эканлиги ва психологик сюжетларга бойлигидадир. Бу асар нимаси билан томошабинларга урнак бўлиши мумкин, аввало Анвар билан Ранонинг бир-бирига соф муҳаббати, тўғри сўзлиги, соддалиги, ҳурмат ила муносабатлари, қандай вазият бўлмасин муҳаббатига садоқати инсон қалбини жумбушга келтириб, тўғри йўлда кетаётган инсонларнинг олдига тўсиқ бўлиш бефойдалиги, эзгулик ҳамийша ғолиб келиши ва ёмонлик қилганлар ўз жазосини топишлари саволга жавоб бўла олади.\nАктёрларни танлашда қандай қийинчиликлар бўлди?\nУ.Бектурғанов: Албатта қийинчиликлар бўлди. Актёрларни синовдан ўтказар эканман уларда асар қаҳрамонларининг қиёфасини кўришга ҳаракат қилдим. Айрим актёрларнинг ролларини алмаштиришга ҳам тўғри келди. Энди худо ҳоқласа, баҳони премъерадан сўнг томошабинларга қолдирамиз.\nСпектакль учун яратилган декорациялар нима ҳақида сўзлайди? Янгиликлар нималардан иборат?\nБош рассом Т.Шардеметов: Декорацияларда янгиликлар бор. Асарнинг мазмун-моҳиятига асосланган ҳолда ишлашга, оддийликдан қочиб элемантар декорациялар яратишга ҳаракат қилдик.\nЛибосларнинг танланиши ҳақида театр модельер дизайнери нима дейди?\nДизайнер М.Төремуратова: Албатта костьюмларнинг эскизини яратишдан аввал кўп изландик. Тарихий либослардан айниқса, асарда баён этилган вақтлардаги эркак ва аёлларнинг кийган кийимларидан намуна олган ҳолда янги либосларнинг эскизи чизилди.\nСпектаклнинг яхши чиқиши учун янгидан тикилган либосларнинг ҳам аҳамияти катта. Театр тикувчиси спектакль либослари ҳақида…\nТикувчи Л.Фурқанова: Авваллари кўпинча Тулки, бўри, айиқ, қуён, сичқон каби ҳайвон образларига либослар тиккан бўлсак, бу гал янги спектаклдаги қаҳрамонлар Анвар, Рано, Подшоҳ, имом Адбдураҳмон образларига либослар тикдик.\nИжодий жамоанинг янги спектакль жараёнидаги янгиликлари билан танишдик. Бу эса барчаси эмас. Премъерадан сўнг бадиий кенгаш ва томошабинлар баҳоси ила спектаклнинг ютуқ ва камчиликларини эътиборингизга ҳавола этамиз.